ועדת הפנים ואיכות הסביבה, כנסת 16, פרוטוקול מספר 351, 2004-12-27 12:00

איוב קרא: תודה ליושב ראש הקבוע.

איוב קרא: ראשית אני רוצה לברך את כל השייחים שבאו מהכרמל, ולברך את ראש העיר, את כל האימאמים, את כל מי שבא מנציגי הממשלה, משרד לביטחון פנים, של משרד הפנים, איכות הסביבה, מרכז השלטון המקומי וכל משרדי הממשלה שבאו להשתתף אתנו בישיבה הזאת, שהיא חשובה לכל הדעות.

איוב קרא: מאז שאני בכנסת, כל פעם צצה הבעיה הזאת, לא נפתרת, לצערי הרב.

איוב קרא: אני חושב שהאינטרס של המדינה לפתור את זה חוקית ואמיתית.

איוב קרא: אי אפשר כל פעם שראש רשות אצלנו נבחר, צריך לעסוק בזה 90% מזמנו, כי המדינה לא יכולה לתת תשובה הולמת ונכונה לצורכי המקום בראייה תכנונית, בראייה תשתיתית וכל מה שקשור לפיתוח.

איוב קרא: אני מבין שאסור לעבור על החוק, ואנו אומרים שאסור, זה הכיוון שלנו, אך יש דברים שהם אל"ף-בי"ת בחיינו.

איוב קרא: אנו לא יכולים לשלוח חייל לשרת בצה"ל, ולחזור הביתה, לא תהיה לו אפשרות לבנות בית.

איוב קרא: זה לא יעלה על הדעת.

איוב קרא: יש מצב שיש למצוא את שביל הזהב בין החוק להיגיון.

איוב קרא: יש לכבד את החוק, אך ההיגיון אומר שצריך דברים אלמנטריים לבני אדם שיחיו – שיכון, תעסוקה ודברים נוספים שהם אל"ף-בי"ת של החיים היום יומיים.

איוב קרא: כשאני רואה כל יום באיזה מצב אנו נמצאים, שעשרות, אולי מאות של אנשים הולכים לבית המשפט כי הם רוצים להקים בית, דבר אלמנטרי בחיינו, ואין להם תשובה לדבר הזה, המדינה לא מספקת להם את זה, ובלית בררה הם עוברים על החוק, אז אני פה במצב של בין הפטיש לסדן כמחוקק שאני לא יודע איך אני חי במקום כזה, שאחרי 50-60 שנה של עצמאות משותפת, אני לא מוצא עצמנו, שאנו יכולים לתת שירות אלמנטרי לילדינו.

איוב קרא: הבעיה האקוטית זה מפעל בטון שנותן תעסוקה ל-50 משפחות, ואין לנו שפע של מפעלים.

איוב קרא: רוצים לסגור אותו בגלל תכנון, כאילו שכל שני וחמישי קם לנו מפעל.

איוב קרא: עד שיש לנו מפעל כזה, ולכן לא ניתן שהדבר הזה יקרה, כי אין לנו מאיפה לפרנס את ילדינו.

איוב קרא: כולם הולכים מאות קילומטרים כדי להיות בתאגידים שונים, ועד שיש לנו ליד הבית מפעל, אתם שרירותית, בלי לחשוב פעמיים, קובעים שצריך לסגור אותו.

איוב קרא: צריך לבדוק מה האפשרויות היום למצוא פתרון למצוקה בעיר.

איוב קרא: אנו צריכים למצוא פתרון אקוטי לעניין המפעל, לראות מה קרה עם הקניון שנתקע, שכבר היה הסכם בנושא שלו, ודברים נוספים, בטח שראש העיר הממונה על הוועדה כרגע, בטח הוא יעלה אותם פה.

איוב קרא: אנו חייבים למצוא פתרון.

איוב קרא: הדבר הזה לא יכול להימשך שנים.

איוב קרא: זה אל"ף-בי"ת, זה מנוצל על ידי גורמים קיצוניים שמנצלים את המצב הזה.

איוב קרא: לא ניתן שהדבר הזה יקרה אצלנו.

איוב קרא: אנו חלק אינטגרלי מהמדינה הזאת, והמדינה מחויבת גם לאינטגרליות הזאת.

איוב קרא: אני מזמין את ראש העיר שיציג את הדברים.

22151: תודה רבה, צהרים טובים, תודה לאיוב שיזם את המפגש החשוב הזה.

22151: אני גם מודה לשני חברי הכנסת המכובדים שראו לנכון גם להיות נוכחים בנושא כל כך כאוב וחשוב.

22151: אני גם מודה לכל החברים שהגיעו, אתנו נציג רשות הטבע והגנים יגאל, מנהל המחוז וגם רעיה אתו, מנהל הפיקוח בוועדה המחוזית דוד יונה כאן, מפקד תחנת המשטרה של דאליה ועוספיה, מנהל המחוז של איכות הסביבה, כל האנשים שאנו נמצאים אתם בקשר ויש לנו גם אתם בעיות בקטע הזה.

22151: חברים, אני רוצה להזכיר לכם שזאת פעם חמישית או ששית שחבר הכנסת איוב קרא מעלה את זה בוועדת הפנים, ואין החלטות.

22151: הכל נכתב ונאמר, ויש הבטחות מכאן עד הודעה חדשה, ההבטחה האחרונה היתה של שר הפנים פורז, שהבטיח שייתן תקציב מיוחד לתכנון ויעשה רה-ארגון ויאשר את כל תוכניות הבנייה ואת כל הבנייה שנמצאת כיום בדאליה.

22151: אנו נמצאים במצב עגום; יש בדאליה ובעוספיה כ-7,000 בתים קיימים, 4,900 ללא היתרי בנייה, לא כי אנשים עבריינים ורוצים לעבור על החוק, בגלל שאין אלטרנטיבה.

22151: זה מה שטענתי כל הזמן בוועדה המחוזית, טענתי בפני השר, המנכ"ל וכל העולם, לא יעלה על הדעת שישוב שמונה 25,000 תושבים נמצא במדינת ישראל, שהיא נאורה ומתקדמת, בשנות 2004, ואין לצעירים אלטרנטיבה לבנות בית.

22151: האנשים הולכים והופכים להיות עבריינים רק כי אין אלטרנטיבה לחברים האלה.

22151: אני לא יודע אם אתם מכירים עוד ישובים, שבאמצע הישוב אין תוכניות מפורטות מאושרות, חצי מהישוב ללא התר בנייה.

22151: אתה רואה שכונות עם חשמל, תשתיות, כבישים והכל, הן שכונות תקועות, כי לפני עשרים שנה היה כביש עוקף שבוטל, ובינתיים לא משחררים אותנו מהכביש העוקף הזה.

22151: זה תוקע שכונה שמונה כ-500 בתים.

22151: במקומות אחרים הכביש העוקף בעוספיה תוקע את כל המתחמים.

22151: בעשר השנים האחרונות משרד השיכון ומינהל מקרקעי ישראל לא יכול היה לתת אפילו בית אחד לחייל משוחרר לבנות בעוספיה.

22151: אפילו חלקת אדמה אחת לא שווקה בעשר השנים האחרונות.

22151: בעיר תמיד יש אלטרנטיבה – יש קבלנים.

22151: אצלנו 97% מהאדמות הן פרטיות.

22151: לקחו לנו בזמנו בשנות ה-70' המוקדמות ובסוף ה-60' 37,000 דונם לפארק הלאומי.

22151: אנו בעד הפארק, אך ברגע שלקחו את הפארק חשבנו שיפשירו יותר אדמות חקלאיות, ייתנו לנו אפשרות.

22151: חברים, אנו בלי שום תקציב לתכנון.

22151: כל ההבטחות לא שוות את הנייר שנכתבו עליהם.

22151: אמרתי גם בתחילת הקדנציה – אני שנה בקדנציה – שאם לא תהיה חקיקה ונתחיל לעשות את הדברים בצורה עניינית, כל יום יהיו עבריינים, ולא נוכל לטפל בבעיה.

22151: אני קיבלתי שתי רשויות בפשיטת רגל.

22151: לא נתנו לאיחוד הזה שום מענק וטובה, רק רצו להקים עיר במדינת ישראל.

22151: איך ובמה להקים את העיר, זה לא מעניין אף אחד.

22151: לכן אמרתי לידידי איוב; לא מספיק שאנו באים, וכל הכבוד לוועדת הפנים, אנו מוצאים כאן אוזן קשבת, יש לנו כאן חברים.

22151: כל הזמן כותבים מכתבים ומזכרים, אף אחד לא מתייחס לזה.

22151: יש לנו צווי הריסה.

22151: תארו לעצמכם שמחר המשטרה באה להרוס בישוב שיש בתוך בניו 1,200 חיילים בשירות סדיר ועוד כ-30% בשירותי קבע וביטחון, במשטרה, בכל מיני מקומות.

22151: מה תגיד לצעיר שביוקנעם יש לו תוכנית מתאר מאושרת?

22151: יש לו אפשרויות, ולנו אין אפשרות.

22151: צריך לתת את הדעת על הדבר הזה.

22151: אנו דשים בזה הרבה זמן, יש הרבה הבטחות, לנו גם נמאס.

22151: אנו בתור מנהיגות ישראלית, אנו צברים כאן, נמאס לנו לשמוע מקטרים כל שני וחמישי.

22151: אנו לא מדברים על קאנטרי קלאב ועל בריכות שחייה, לא מדברים על איכות חיים ברמה כמו שיש בשאר הישובים.

22151: אנו מדברים על שירות בסיסי, שאדם יוכל לבנות ביתו ולישון בשקט, שאין לו כל שני וחמישי הזמנה לבית המשפט בחיפה, אין לו רישום פלילי, צו הריסה וקנסות של 30,000 ₪.

22151: האוכלוסייה – 70% ממנה חיה על משכורת אחת, כי רוב הנשים עקרות בית.

22151: יש לנו כרגע בבתי המשפט 680 משפטים, והוועדה המחוזית מכינה למעלה מ-100 צווים, בקרוב, על פי הרשימה שנשלחה.

22151: אני לא בא בטענות לדוד יונה ולאחרים, כי הם מקבלים הוראות.

22151: אך דוד יונה פעם אחת צריך לקבל הוראה, שכל הבתים בדאליה ועוספיה כשרים, וכל אחד יכול לקבל היתר בנייה, וזה התכנון החדש, מכאן מתחילים.

22151: איוב, אני מבקש ממך כידיד אמת, שאתה עושה עבודה טובה בקטע הזה, להמשיך להידיין כאן ולכתוב פרוטוקולים זה לא כל כך שווה.

22151: אני מכיר את דב קהת, אני שמח שהוא כאן, הוא היה מנכ"ל משרד הפנים.

22151: הוא התחיל לטפל בבעיה.

22151: הוא נתן המלצות שלא מיישמים אותן.

22151: הוא היה ראש ועדת חקירה שבדקה את הדברים האלה, ולא מיישמים את ההחלטות שלו, הכל נשאר על הנייר.

22151: אנו לא רוצים עימותים עם המשטרה, אנו רוצים לחיות במדינת חוק, אנו רוצים לשמור על החוק.

22151: מחייבים אותנו לעבור על החוק, והצעירים שלנו מסתבכים בגלל הדבר הזה.

22151: שנית, בקשר למפעל הבטון; אני רוצה שמצנע בתור ראש עיר שמבין אותי, יש מפעל בטון קיים שראש מועצה קודם עם יושב ראש ועדת תכנון ובנייה שלחו את נג'יב חלבי, אמרו לו: תבנה את המפעל כאן.

22151: אחר כך הוועדה המחוזית הגישה נגדו צו הריסה.

22151: אני והוא יחד במשך שנה הגשנו 20 אלטרנטיבות לוועדה המחוזית, שדחתה הכל על הסף.

22151: האדריכלים הכי טובים בחיפה הגישו כל מיני דברים, לא: אתה צריך להרוס ולצאת.

22151: הרי בדאליה ועוספיה אין תעשייה, אנחנו לא כמו יוקנעם, נשר או טירת הכרמל.

22151: אין לנו מפעלים.

22151: מפעל אחד שמעסיק 40-50 משפחות, נסגור אותו?

22151: לאן נלך?

22151: אנו כל יום בוכים שלחיילים המשוחררים שלנו אין תעסוקה.

22151: אז אפשר טיפול נקודתי.

22151: אמרתי לממונה על המחוז: תן לו אישור חריג לחמש שנים, אולי נסתדר, לאט-לאט נתחיל לדבר על תוכנית להקים אזור תעשייה כמו שצריך.

22151: אך הכל לא קיים אצלנו, צריך להתחיל הכל מאפס.

22151: אני לא יכול לתת לו אלטרנטיבה, אז ייתנו לו חמש שנים, שיתחיל לישון בשקט עד שנתחיל לתכנן כמו שצריך, תכנון לטווח ארוך עם חזון, כמו שצריכה להיראות עיר מכובדת בישראל.

22151: אם אתה לוקח את נושא הקניון שדיברו- -

עמרם מצנע: בזמנו בעקבות טיפול, אני גם הייתי מעורב, דחו לו.

עמרם מצנע: נתנו לו שימוש חורג לאיזו תקופה.

איוב קרא: ביקשנו שנתיים, נתנו לו חצי שנה.

22151: גם בנושא בניין העירייה.

22151: הקמתם עיר במדינת ישראל.

22151: לא חשבת על תוכנית – איך לאחד, לעשות?

22151: אנשי דאליה ועוספיה אנשים מכובדים ורצו את האיחוד, והם מטפלים באיחוד בכבוד הראוי, ומנסים שהאיחוד יצליח.

22151: אך מצנע, לא קיבלנו שקל אחד כעזרה לאיחוד הזה, לא קיבלנו שום הטבה.

22151: בניין העירייה אין לנו.

22151: אז מה שהתחייבו פעם על 10 מיליון ₪ לעבור לבניין שקיים בתוך קניון לא נתנו לנו, אז לא משתלם לו, אז אנו נופלים בין הכסאות – בין משרד הפנים למשרד האוצר למשרדי הממשלה, כל אחד זורק על השני.

22151: אני נפגשתי בשנה אחת ארבע פעמים עם פורז כשהיה שר הפנים.

22151: כל פעם אמר לי: לך לאוצר.

22151: אני צריך ששר יגיד לי את זה?

22151: תפקידי ללכת לאוצר?

22151: אני ראש עיר שנבחרתי לנהל ולתת שירותים מינימליים לאוכלוסייה.

22151: מה אני מקבל היום?

22151: צרות פי שניים, עבודה פי אלף יותר קשה, מפטרים 90 משרות, ואומרים לי: לך תסתדר.

22151: לא כך מקימים עיר.

22151: העיר הזאת יכולה להיות עיר של עבריינות וסמים בצ'יק.

22151: אני חושב שכאשר הצבעתם על הקמת עיר, רציתם שהיא תהיה לתפארת עם ישראל, עיר מתקדמת, עיר טובה, לא עיר חלשה שלא תומכים בה.

22151: אנו בתחילת הדרך.

22151: לכן אני מאוד מבקש שהפעם, בגלל שכל משרדי הממשלה נמצאים כאן, אנו מכבדים את כל משרדי הממשלה, ואנו רבים עם הפארק, עם הוועדה המחוזית, עם המשטרה, עם כל העולם כדי ליישם את המינימליות בשירות לאזרח.

22151: לא מדברים על לוקסוס או על משהו שדומה לשאר הישובים שהם שכנים שלנו.

22151: לא מדברים על רעננה ועל ישובים מבוססים.

22151: לכן אנו מבקשים שנצא בחקיקה לפתור את הבעיות האלה.

22151: אני לא יכול להמשיך להתנהל בצורה כזאת.

22151: אני מודה לכם ומודה לאיוב, ומבקש שתעזרו לאיוב ולחבר'ה כאן.

איוב קרא: אני מודה לראש העיר על הסקירה.

איוב קרא: אני מבקש להתייחס נקודתית לגבי התכנון ונושא המפעל, שחשוב לי, וגם הקניון.

איוב קרא: לפני הכל, דב קהת, מנכ"ל משרד הפנים לשעבר, שהיה קרוב לסוגיות האלה והיה לו דוח מיוחד, ישכיל אותנו בקצרה.

דב קהת: לגבי האיחוד; אני חושב שהוא נכון, נעשה בהסכמה, אך כשעושים איחוד חייבים לתת לו אמצעים.

דב קהת: פה אמרו: מכניסים את האיחוד לחבילה של תוכניות ההבראה, זה שום דבר.

דב קהת: כשאתה עושה איחוד, אתה חייב לתת אמצעים מיוחדים – כך היה נהוג במשרד הפנים בעבר.

דב קהת: למשל, כאשר חיברו את נחלת לראשון, נתנו 25 מיליון ₪ לראשון הגדולה כדי להשוות תשתיות.

דב קהת: אני חושב שפה יחסית בכספים לא גדולים אפשר היה לעשות את האיחוד הזה להצלחה גדולה, וחבל שלא עשו.

דב קהת: אני מקווה שהדבר עוד יתוקן.

דב קהת: לגבי שטח השיפוי; אין ספק שצריך לעשות פה שינויים בשטח השיפוי, זה דבר מוזר ביותר שעיר כזאת יש בה כזאת כמות של בנייה בלתי חוקית, כלומר עצמו עין.

דב קהת: יש שם שכונות שלמות שכשאתה מסתכל עליהן, ברור שמתכנן עשה אותן, כלומר היה תכנון שכונתי, אך בגלל מגבלה כזאת או אחרת לא העבירו את זה ולא תיאמו את זה עם תוכניות אחרות.

דב קהת: הדבר הזה צריך להיות מתוקן.

דב קהת: לדעתי, אחת האפשרויות במקרה כזה ייחודי - לעשות ועדה מחוזית משותפת שיהיו לה כל הסמכויות לעשות בתהליך מהיר את התיקון הזה.

דב קהת: עשו זאת בזמנו בעיר מודיעין ובכמה מקומות, ואז בתהליך הרבה יותר מהיר אפשר להגיע לתוצאות.

דב קהת: לגבי התעסוקה; צריך לעשות תוכנית במסגרת האיחוד, ולתת את הסיוע.

דב קהת: מדובר פה בעיר שסמוכה לחיפה, עיר חזקה, לא פריפריה רחוקה.

דב קהת: מדובר פה בעיר שיכולה להישען על מערכת תשתיתית מאוד חזקה ולתת לה את הדברים הייחודיים שלה.

דב קהת: סיירתי הרבה מאוד וגם השתתפתי בתכנון נקודתי של אחת השכונות בעיר זאת, סיירתי הרבה גם במפעל הבטון.

דב קהת: יש הרבה אלטרנטיבות.

דב קהת: אני חושב שהאיחוד נעשה כי רצו לראות את זה בתכנון כולל.

דב קהת: חייבים פה להתגמש, להחליט על אחת האלטרנטיבות, לתת את האלטרנטיבה, לאפשר ליזמים להקים את המפעל החדש ואז לסגור את המפעל הקודם, ולא להפך.

איוב קרא: בעל פעל הבטון, בבקשה.

נג'יב חלבי: הבעיה שלנו זה כבר כמעט חמש שנים שהקמתי את המפעל שלי ליד הבית שלנו.

נג'יב חלבי: אחרי העתקה של שלוש פעמים, שהעתקנו אותו ממקום למקום לפי דרישה של העירייה בזמנו, העברנו אותו חמש שנים.

נג'יב חלבי: 22 תוכניות הגשנו לוועדה המחוזית, כאילו אנו לא יודעים להגיש תוכניות.

נג'יב חלבי: המתכננים הכי טובים שיש לנו היום עבדו על המפעל.

נג'יב חלבי: יש לנו אדם אחד, אדם קולמן, הוא נגדנו, הוא לא בא לקראתנו.

נג'יב חלבי: היה אפשר מזמן לאשר לנו מה שאנו צריכים, אפילו בשימוש חריג, והוא לא רוצה – זאת הבעיה שלנו.

יורי שטרן: מה ההסתייגויות שלו?

נג’יב חלבי: שום דבר.

נג’יב חלבי: כל פעם אומרים: התוכנית הזאת לא טובה, תשנו אותה.

יורי שטרן: מה ההסבר להתנגדות?

חאלבי לאביב: עד היום בוצעו הרבה תוכניות למפעל הזה.

חאלבי לאביב: אחת התוכניות היתה מפורטת, נקודתית, למפעל כדי לאשר את המפעל בעצמו.

חאלבי לאביב: הוועדה המחוזית רצתה תכנון כולל של האזור שתעשה אזור תעשייה כללי לכל הישוב.

חאלבי לאביב: התוכנית הזאת גם הוגשה לוועדה, אך לא אושרה.

חאלבי לאביב: פעם הגישו לו שצריך נסיגה מהתוכנית, הרי למפעל צמודה תוכנית פנינת הכרמל שבוצעה לפני 12 שנה.

חאלבי לאביב: ביקשו תוכנית חיץ בין המפעל עצמו לפנינת הכרמל, שזו שכונת מגורים.

חאלבי לאביב: זה גם בוצע.

חאלבי לאביב: אחד הפרוטוקולים שהיה של הוועדה המחוזית שלא מאשרים את התוכנית הזאת, שהיא מחוץ לתחום המונציפלי של דאליה ועוספיה.

חאלבי לאביב: אני יודע מוועדות אחרות שברגע שהחלקה עצמה כן נמצאת בתחום השיפוט, אך לא הדרך עצמה, אני יודע מוועדת אחרות, שכן אישרו את הכביש ואת החלקה שהיא מחוץ לתחום השיפוט או בתוך תחום השיפוט, ובכלל לא היתה עם זה בעיה.

חאלבי לאביב: אנו מבקשים פה, יש שלוש אלטרנטיבות לפתרון הסוגייה הזאת; אחד מהם זה שימוש חריג לחמש שנים.

יורי שטרן: במה?

יורי שטרן: בשטח?

ואסל טאהא: יש סעיף בחוק.

חאלבי לביב: יש סעיף בחוק שקובע שניתן לעשות שימוש חורג למפעל מסוים, לתת לו אלטרנטיבה, שיחייה לחמש שנים, ובינתיים אפשר לתת הנחיה לוועדה המחוזית לאשר תוכנית מפורטת נקודתית רק למפעל עצמו באותה חלקה עם התנאים של הוועדה המחוזית, שזה חיץ של 40 מטר, אין עם זה בעיה.

חאלבי לביב: הכביש עצמו כבר בזמן הקדנציה של אכרם, כבר נפרץ שם הכביש, יש ככה שמובילה עד הככר עצמה.

חאלבי לביב: מבחינה תכנונית אין שום בעיה עם זה.

עמרם מצנע: הכביש הוא בתוך הפארק?

חאלבי לביב: ההרחבה היא בתוך הפארק.

חאלבי לביב: יש תוכנית הרחבה של גבולות השיפוט עם הפארק שאישרו את האזור הזה כאזור מורחב, אך עדיין אין חתימות סופיות.

חאלבי לביב: כל תוכנית – יש להם טענות אחרות.

חאלבי לביב: האפשרות השלישית היא לאשר תוכנית כוללת של כל האזור, ואז זה כרוך בהרבה בעיות.

איוב קרא: נעשה כך שידבר פעם נציג הכרמל ופעם נציג ממשלה.

איוב קרא: אני רוצה קודם כל מיונה, שאני מכיר אותו עוד כשהיינו קצינים יחד, שיפתור את הבעיה פה.

איוב קרא: דוד יונה: לצערי, אני לא הכתובת למתן תשובות בנושאים תכנוניים.

איוב קרא: אני לא מתעסק בנושא הזה.

ואסל טאהא: למה לא הגיע הממונה על המחוז?

קריאה: לא.

איוב קרא: נתייחס לזה, כי דחו את הישיבה בגללו.

עמרם מצנע: לפי התיקון בחוק, הם חייבים להגיע.

יורי שטרן: הוא עוד לא עבר, אך אנו בשביל זה שינינו תאריך.

יורי שטרן: אני מקווה שהוא בדרך, כי היינו צריכים לעשות את זה לפני שבועיים כדבר דחוף, והם ביקשו לדחות.

יורי שטרן: אני לא יודע אם יש לך תשובות.

איוב קרא: יונה, לגבי כל המשפטים, זה כן עניין שלך – המשפטים, הקנסות וכל מה שקורה שם.

איוב קרא: איך אפשר להמשיך לחיות עם זה?

יחזקאל לביא: בשאלה שהצגת לדוד יונה יש מכשלה, ואני לא רוצה שייכשל בה; הוא נציג הפיקוח, הוא לא רואה דבר אחר מעבר לדין.

יחזקאל לביא: כלומר כל סיכום שהיו צריכים להשיג והשיגו, ואתה זוכר גם את התערבותי בנושא לגבי השהית צו ההריסה וצו הסגירה למפעל, כל סיכום כזה אינו מעניינו.

יחזקאל לביא: הוא יודע שהיום המפעל הזה אינו נמצא כדין מבחינתו, אז הוא פועל, אין לו דרך אחרת.

יחזקאל לביא: שנית, ואדוני ראש העירייה, שמעת את התשובה כזאת כמיטב זכרוני גם משר הפנים דאז, חבר הכנסת דהיום פורז, הוא לא סתם אמר לך: לך לאוצר.

יחזקאל לביא: הוא אמר לך: במשרד, סגרו לנו את תקציבי הפיתוח, ותקציבי הפיתוח מצויים רק בידי האוצר, לנו אין אגורה, לשום רשות במדינת ישראל- -

ואסל טאהא: 50 שנה בידי האוצר?

ואסל טאהא: מה אתם משחקים?

ואסל טאהא: כל ישיבה בידי האוצר?

ואסל טאהא: ואנשים נשארים בלי פתרונות.

יחזקאל לביא: בשנתיים האחרונות אין תקציבי פיתוח במדינת ישראל ברשויות המקומיות אלא מאמצעים עצמיים של הרשות.

יחזקאל לביא: ואם צריך כסף של המדינה, קרי כסף שמשרד הפנים יעמיד, משרד הפנים - נושא תקציבי הפיתוח נסגר אצלו לא על ידי משרד הפנים, אלא על ידי האוצר.

עמרם מצנע: אתה מדבר על התכנון?

יחזקאל לביא: גם.

עמרם מצנע: אז תיקחו את זה אליכם.

קריאה: זה התחמקות.

יחזקאל לביא: אני מציג את העובדות.

יחזקאל לביא: בדבר הזה אני ציטטתי את מה שאמר שר הפנים לד"ר אכרם, ואני חידדתי את מה שהוא אמר.

יחזקאל לביא: עמדתי האישית היתה לגבי הנושא של המפעל, בזמנו ניסיתי למצוא פתרונות לעניין.

יחזקאל לביא: מי שיודע את המעורבות שלי סביב העניין הזה, אני ניסיתי בזמנו למצוא למצוא פתרון לבעיה הזאת.

יחזקאל לביא: העניין הזה היה מנקודת הראות האחרת שלי, אך לא מנקודת הראות העכשווית של העובדות בשטח.

יחזקאל לביא: העובדות בשטח מדברות אחרת.

יחזקאל לביא: לגבי השימוש החריג; נכון, בחוק יש סעיף המאפשר שימוש חריג.

יחזקאל לביא: הוא נוצל.

יחזקאל לביא: אי אפשר לנצל אותו לאורך כל הזמן, אי אפשר לתת לו מעבר לסבירות, והסבירות שנקבעה בנושא הזה נקבעה גם על ידי בתי המשפט בעבר, נקבעה גם בדוח מבקר המדינה בזמנו, היא תחום של לא יותר מפרק זמן מינימלי של שנה.

יחזקאל לביא: ועם כל הרצון לתת היתר לשימוש חריג מעבר לזה, יש פה בעייתיות מסוימת.

איוב קרא: לא נכון.

איוב קרא: יש הרבה שקיבלו חמש שנים.

נג'יב חלבי: לא.

נג'יב חלבי: אם מישהו נתן לי, בית המשפט, לא הם.

יחזקאל לביא: בית המשפט נתן בהסכמה שלנו.

יחזקאל לביא: אנו הופענו בבית המשפט, ואמרנו שאנו מסכימים לזה.

יחזקאל לביא: לפי מה שאני יודע, אולי אני טועה, אתם לא הגשתם בקשה לשימוש חריג ארוך טווח, אלא דיברתם על הנושא אך לא הגשתם את הבקשה מבחינה תכנונית.

נג'יב חלבי: לא נכון.

יחזקאל לביא: זאת בעייתיות בנושא.

יחזקאל לביא: אתה יכול לשמוע את דוד יונה, אך רק בנושא הפיקוח עצמו.

יורי שטרן: דוד יונה לא רלוונטי בעניין של תוכניות.

יחזקאל לביא: זה מה שאמרתי.

איוב קרא: אולי יתייחס ראש המועצה לשעבר, כי הוא ליווה את זה עשר שנים.

יורי שטרן: רק תסבירו לי; אולי לא הגישו ועשו כמה דברים פורמליים.

יורי שטרן: אך האם משרד הפנים מוכן ללכת בדרך של לתת למפעל לפעול תקופה מסוימת עד שיוסדרו כל הנושאים והוא יעבור למקום אחר?

יורי שטרן: במקביל אני מבין שגם הולכים להרחיב את השטח המונציפלי, וממילא האזור הזה ייקרא אזור תעשייה.

יורי שטרן: האם יש נכונות ללכת לקראת, או יש דברים לגבי איכות הסביבה, עוד משהו?

יחזקאל לביא: לגבי איכות הסביבה; אני יודע שיש בעייתיות מסוימת.

יחזקאל לביא: לגבי הנושא ככלל; חייבים להגיש תוכניות לוועדה מחוזית, והוועדה המחוזית חייבת לאשר אותה.

איוב קרא: הגישו בקשה, ונדחתה.

יחזקאל לביא: הבקשה הזאת הוגשה ב-99'.

יחזקאל לביא: זאת הבקשה הראשונית שהוגשה, ואז הוועדה אמרה מה שאמרה.

יחזקאל לביא: אני מדבר עכשיו על בקשה לשימוש חורג, והיא כמות שהיא בעקבות פסק הדין לא הוגשה.

נג'יב חלבי: הוגשה, אתן לך אותה תכף.

יורי שטרן: מה שהציע דב קהת, להקים ועדה מקומית מחוזית על מנת לזרז את ההליכים- -

יחזקאל לביא: אני לא מכיר את הנושא, אני מוכן לבדוק ואשיב לך תשובה.

חלבי פהמין: אני רוצה להודות לחברנו איוב קרא על היוזמה ולכל חברי הוועדה המכובדים.

חלבי פהמין: אני רוצה לתקוף את הבעיה מהרמה הכללית ומרמת המפעל; יש להסתכל על שורש הבעיה.

חלבי פהמין: הרי נושא תכנון הבנייה מוכר לכל האנשים כאן.

חלבי פהמין: היו הרבה תוכניות ויוזמות, הרבה דברים נעשו, אך לדעתי, הבעיה האמיתית נמצאת בחשיבה האסטרטגית של ממשלות ישראל לדורותיהן.

חלבי פהמין: עדיין לא השכילו להבין שיש כאן ישובים שהם בשר מבשרה של המדינה הזאת – אנשים שעשו הכל למדינה.

חלבי פהמין: הבעיה הזאת נמשכת כבר יותר מ-65 שנה, ועד עכשיו כל הזמן מנסים לפתור בעיה פה ושם, ואף אחד לא יכול לצאת מזה.

חלבי פהמין: זה מבוך, מורכבות, לפעמים אני חושב שמישהו למעלה מתכוון לזה – פעם מאשימים את הרשויות, פעם את הממסד, בלגאן שאי אפשר לצאת ממנו.

חלבי פהמין: יש עבר, יש היסטוריה מתמשכת הרבה שנים.

חלבי פהמין: המדינה צריכה לומר: אני רוצה למצוא פתרון, להסתכל לנו בעיניים, לעדה הדרוזית ולכרמל: אני, הממשלה, רוצה לפתור את הבעיות של המגזר הדרוזי מהשורש.

חלבי פהמין: היתה להם הזדמנות היסטורית – איחוד.

חלבי פהמין: הממשלה: אנו לא רוצים את האיחוד.

יורי שטרן: היו גם הרבה שכן רצו.

חלבי פהמין: אני יודע, אך זו דעתי.

חלבי פהמין: יש הזדמנות היסטורית, שהממשלה תבוא לכרמל.

חלבי פהמין: יש ישובים שיש להם המון בעיות.

חלבי פהמין: למה הממשלה לא תבוא היום ליישוב, יש ראש מועצה צעיר וחדש שרוצה לעבוד, כולם תומכים בו, למה שהממשלה לא תבוא ותגיד: אנו רוצים לעשות תוכנית רחבה, להוציא את הכל חזרה, לקחת הכל בחזרה, לפתור את כל בעיות העבר, כל מה שקשור בתכנון הבנייה.

חלבי פהמין: לדעתי, זה לא מסובך.

חלבי פהמין: הרי בכל מדינת ישראל מה אחוז הקרקעות של הדרוזים?

חלבי פהמין: 0.01.

חלבי פהמין: זה לא הרבה.

חלבי פהמין: למה העין של המדינה צרה דווקא בעדה הזאת, ועוד 50, 200 דונם?

חלבי פהמין: מה קרה למדינת ישראל?

חלבי פהמין: לא מסוגלים מבחינה מוסרית, ערכית, לומר לעדה הזאת שהיא ממש אוהבת את המדינה, תומכת, עוזרת לה, על פיסת קרקע קונה לא מסוגלים לתכנן תכנון אמיתי, נכון עמוק כדי לפתור את הבעיות.

חלבי פהמין: 4,500 אנשים עבריינים.

חלבי פהמין: מה פשעו?

חלבי פהמין: פשעם שבנו על הקרקע של האבות שלהם?

חלבי פהמין: הם עזרו למדינה.

חלבי פהמין: אני מניח שלכולכם יש ילדים.

חלבי פהמין: הילד הזה שסיים את הצבא, חזר הביתה, קודם כל רוצה לקנות בית.

חלבי פהמין: רוצה לנצל את הקרקע של הוריו, מהלב שלו עבד 24 שעות כדי לבנות בית, בנה והתחתן, פתאום מגיע נייר: תהרוס את הבית שלך.

חלבי פהמין: איפה זה קורה בעולם?

חלבי פהמין: הורסים לאנשים את בתיהם.

יורי שטרן: בכל מקום שיש חוק וסדר.

ואסל טאהא: אז תפשירו אדמות.

חלבי פהמין: אתמול למען בעיה קואליציונית מכינים חוק יסוד.

חלבי פהמין: מה זה חוק?

חלבי פהמין: זה תורה מסיני?

חלבי פהמין: חוק זה הכנסת, אתם עושים את זה.

חלבי פהמין: פעם אחת תסתכלו לנו בעיניים ביושר, באמינות, ולא כל המשחקים.

חלבי פהמין: תהיו אמיתיים, תגידו לעדה הדרוזית: אנו רוצים לפתור את הבעיה בכנות, והבעיה לא גדולה.

יחזקאל לביא: אתה מתנפל על האדם הלא נכון.

חלבי פהמין: צריך לבוא לבעיה בעבר, בשורש.

חלבי פהמין: יש לנו כמה חברי כנסת.

חלבי פהמין: אני פונה לכל חבריי היהודים פה; בעדה המצב היום כל כך גרוע, אל תהרסו את מה שנבנה במשך 65 שנה על דברים קטנים.

חלבי פהמין: אפשר לפתור את הבעיות, הן לא בשמים, רק צריך את ההצעה של ועדה משותפת.

חלבי פהמין: הראש היהודי פותר את כל בעיות העולם.

יחזקאל לביא: גם הראש הדרוזי.

חלבי פהמין: אני מבקש ממך, יושב ראש הוועדה, אל תתייחסו לזה כאל דבר קטן.

חלבי פהמין: אני רוצה שתצא בשורה מהפגישה הזאת לצעירים שלנו, שאנשים באים אליכם מתוך אהבה, לא דרך משטרה, צווי הריסה ועבריינות.

חלבי פהמין: תבואו לישובים שלנו בצורה יפה, באהבה, איך שאנו מתייחסים למדינה, הדברים לא קשים.

חלבי פהמין: יש המון בעיות, את תוכנית המתאר שעשו צריך למשוך, עשו את זה בחופזה ותחת לחצים ואינטרסים פוליטיים שונים.

חלבי פהמין: יש עכשיו ראש מועצה חדש, לעשות תוכנית חדשה לכל הישובים, בלי אינטרסים.

חלבי פהמין: בקשה לחברי נג'יב; לא ניתן לפתור את בעיית מפעל?

יורי שטרן: אני חייב לתקן אותך, זו הערה די עצובה; כל מה שקורה עם המפעל הזה וכל הבעיות האלה, הן קיימות בכל מגזר ומגזר, ויושבים פה במקומות אחרים בעלי מפעלים יהודים.

חלבי פהמין: אל תיתן לי תשובות כלליות.

חלבי פהמין: זאת התחמקות.

יורי שטרן: ממש לא.

חלבי פהמין: אני רוצה שתתמקד בדאליה, לפתור את הבעיות באופן אמיתי.

חלבי פהמין: תסתכל לי בעיניים, אנו אחים, למה אתם עושים לנו את זה?

חלבי פהמין: יש לנו ילדים, הם אנשים שתורמים למדינה כל הזמן.

חלבי פהמין: הגיע הזמן שתסתכלו לנו בעיניים בכנות, ולא לחפש כל מיני תירוצים, למה לא.

חלבי פהמין: לחשוב איך לפתור.

חלבי פהמין: יש תוכנית קייזן, שהפילוסופיה שלה - איך לפתור את הבעיה, ולא איך לסבך אותה, לא למצוא תירוצים איך לא לפתור אותה.

חלבי פהמין: זה מפעל יחיד.

חלבי פהמין: הבחור הזה יזם יוזמה יחידה.

חלבי פהמין: אני חושב שאפשר למצוא המון דרכים לתת לו את פרק הזמן, עד שראש הרשות יכין תוכנית מקיפה, עניינית, טובה שפותרת את כל הבעיות של שני הישובים.

חלבי פהמין: לדעתי, זה אפשרי, זה בידיכם.

חלבי פהמין: זה לא מסובך.

חלבי פהמין: אל תסבכו את הדברים.

חלבי פהמין: אל תחפשו סיבות למה לא, אלא למה כן.

חלבי פהמין: שנמשיך להיות יחד כחלק אינטגרלי של המדינה הזאת, שכולנו רוצים בטובתה, בהצלחתה.

איוב קרא: אני רוצה לשמוע את איכות הסביבה.

עמרם מצנע: זה שלא נמצא פה הממונה על המחוז – זאת הבעיה.

עמרם מצנע: זה שוב דוגמה צינית, איך הממסד מתייחס, לדעתי, בכל המדינה, אך במקרה הזה ספציפית בעדה הדרוזית, כמו שהוא עושה את זה בעדה הבדואית ובמקומות אחרים.

עמרם מצנע: אני רואה את הציניות הזאת בכל מקום – המחשבה שאם יש בעיה מסובכת, נשים אותה בצד, והזמן יעשה את שלו.

עמרם מצנע: ההוכחה היא שהזמן רק מחמיר את הבעיה.

עמרם מצנע: הבעיה של שני הכפרים עם הקונפליקט עם פארק הכרמל היא בעיה של עשרות שנים.

עמרם מצנע: כשלא מנסים לפתור אותה בצורה מיוחדת, היא תצוץ מחדש.

עמרם מצנע: יש פה שלושה רבדים, ואני מציע, מכובדי היושב ראש, להוציא מפה סיכום שמופנה לשר הפנים, בתקווה שייכנס לתפקידו בעתיד הקרוב, שיבחן את הנושא הזה יחד עם הממונה על המחוז והעיר, ינסו להתעסק בזה ברצינות.

עמרם מצנע: יש פה שלושה רבדים; אחד הוא הנושא התכנוני.

עמרם מצנע: אם שר הפנים והמועצה לתכנון ובנייה, כי זה לא תכנון פשוט, הוא גם מחייב בסופו של דבר אישור גם של הממשלה.

עמרם מצנע: זה תהליך לא קל.

יורי שטרן: לפעמים גם של הכנסת.

עמרם מצנע: זה תהליך שחייבים לעשותו בצורה מסודרת, בטח בהזדמנות ששתי הרשויות המקומיות האלה אוחדו לעיר אחת.

עמרם מצנע: אפשר לעשות את זה, וההערה של יחזקאל על הכסף אינה רצינית, שאין כסף ואי אפשר להעביר כסף כי אין תקציב פיתוח.

עמרם מצנע: אך למשרד הפנים יש כסף לתכנון שלו, אם זה מועצה ארצית ואם זה המחוזות עצמם.

עמרם מצנע: המחוז ומשרד הפנים ממנים את צוות התכנון, ויחד בשיתוף פעולה עם ועדת היגוי משתפת מתכננים, ועד אז מקפיאים את המצב.

עמרם מצנע: כמובן, צריכה להיות מחויבות שלא בונים שום דבר בתקופת ההקפאה, שהוא אינו לפי הכללים, ושמים יעד של לוח זמנים, ואפשר, לדעתי, להגיע לזה.

עמרם מצנע: זה הדבר הבסיסי והעיקרי.

עמרם מצנע: אני יודע שיש נכונות של הגורמים, גם של המשרד לאיכות הסביבה, ולדעתי, גם של הגורמים הירוקים, לשבת ברצינות, לבדוק את הצרכים לעתיד הרחוק ולעשות תכנון שנותן תשובה לעניין.

עמרם מצנע: הדבר השני הוא העניין של איחוד הרשויות.

עמרם מצנע: אמרתי את זה לאכרם בזמנו.

עמרם מצנע: אמרתי את זה גם בוועדה המשותפת שהיתה ערב אישור התקציב, פנים ואוצר וועדת הכספים, ואמרתי את זה אז גם לשר הפנים; אם משרד הפנים, קרי הממשלה, לא תיקח ברצינות את אותן רשויות שאוחדו, הלא מתוך ה-100% שהתכוונו לאחד, איחדו בסוף 15% או 17%, והרוב בתוכם בני מיעוטים מהסוגים השונים, וייקחו את זה כפיילוט, הרי לקחו שתי רשויות, במקרה זה שתיהן בבעיה, ואיחדו אותן.

עמרם מצנע: חשבו שממינוס ומינוס ייצא פלוס?

עמרם מצנע: נוצר מינוס עוד יותר גדול.

עמרם מצנע: חוף הכרמל – איחדו אותו עם עתלית, עתלית על הפנים, מה עשו?

עמרם מצנע: הוא גם גרר אותו.

עמרם מצנע: זה פשוט הפקרות.

עמרם מצנע: הממשלה כופה איחוד, אז קחו את הכסף שיש לכם.

עמרם מצנע: אל תשברו מסגרות.

עמרם מצנע: תשנו את המענקים, לכו עליהם בגדול, גם כדי להיות לאחר מכן אינטרס לרשויות אחרות להתאחד.

עמרם מצנע: האיחוד פותר את הבעיה.

עמרם מצנע: זה אינטרס מספר אחת.

עמרם מצנע: אני אדבר עם שר הפנים החדש, שאני מכיר אותו.

עמרם מצנע: האיחוד הוא דבר חיובי, אך צריך לשאת אותם על כפים ולתת להם אפשרות לסגור את הדלת על העבר ולראות את התהליך קדימה.

עמרם מצנע: זה כלל ברזל, יחזקאל.

יחזקאל לביא: אני מסכים לכל מילה שאתה אומר.

עמרם מצנע: גם בתוך סדרי העדיפויות שלכם אתם יכולים לעשות את זה.

עמרם מצנע: זה אינטרס ממדרגה ראשונה.

עמרם מצנע: ופה יש לכם עיר.

עמרם מצנע: למרות שהיו התנגדויות, עשו את זה ברצון.

עמרם מצנע: פה היה רצון של שתי רשויות קרובות אחת לשנייה, יש ביניהן דברים משותפים גם לפני שנים – בית ספר וכדומה.

עמרם מצנע: יש פה ישות אחת, תרימו אותה לאוויר.

עמרם מצנע: הדבר השלישי הוא עניין המפעל, שחוזר להערתי הראשונה; יש לעשות תכנון זריז, הוא לא ייקח פחות משנה-שנתיים, אני מכיר את זה, אבל להכניס אותו ללוח זמנים, שזה יהיה אינטרס של משרד הפנים, של המחוז, ובינתיים להקפיא גם את סיפור המפעל הזה.

עמרם מצנע: זה יהיה אבסורד ובת יענה להתעלם מהבעיה.

עמרם מצנע: גם אני בא ממסורת שחוק זה חוק.

עמרם מצנע: אצלי בעיר לא הסכמתי שיבנו לא חוקי, אך לפחות יכולת להגיד מה כן לעשות.

עמרם מצנע: יכולת לומר לאדם שהוא יכול לבנות.

עמרם מצנע: במקומות האלה כמו ברבים מהכפרים הערביים וכמובן, הבדואים, המציאות שאנו מייצרים אותה לא מאפשרת לאנשים להיות שומרי חוק.

עמרם מצנע: אני מכיר את זה – תבוא משטרה, תהיה השתוללות, כבר ראינו את זה, ואז תחזור חזרה?

עמרם מצנע: אני מציע פנייה לשר הפנים, פנייה למחוז, לממונה על המחוז צריך להעיר על כך שהוא לא מופיע כשמזמינים אותו.

עמרם מצנע: אולי צריך לעשות פגישה נוספת בעוד שבוע-שבועיים, לא לעבור לסדר היום, לא לטרטר את כל השייחים המכובדים, תכנון, כסף לאיחוד והקפאת המצב ושימוש חורג, שימוש חורג אפשר לתת גם לחמש שנים, גם לשלוש.

יחזקאל לביא: תן לשר החדש שייכנס.

עמרם מצנע: אסור לטאטא את זה מתחת לשולחן.

ואסל טאהא: בעניין המפעל; כנראה, רוצים לסגור את ברז הבטון, אך זה לא יעזור.

ואסל טאהא: חבר הכנסת מצנע דיבר כראש רשות, הוא יודע את המציאות במיוחד באזורו, גם אני הייתי ראש רשות עשר שנים, כמעט באותה תקופה.

ואסל טאהא: אני חושב שדאלית אל-כרמל ועוספיה זה לפני חיפה.

ואסל טאהא: הממונה על המחוז, אני הייתי בטוח שהוא היה מגיע אם זה היה קשור לנשר.

יורי שטרן: אל תהיה בטוח.

ואסל טאהא: אני בטוח.

ואסל טאהא: בדאלית אל-כרמל ועוספיה לא מגיעים, היא מכשול בפני המתכנן של הממסד, כי בתת ההכרה של המתכנן הם ערבים, והם יודעים שהם ערבים.

ואסל טאהא: לכן כל כפר ערבי וכל עיר ערבית היא מכשול בפני התכנון של הממסד.

ואסל טאהא: זה לא יעזור, 4,900 בית בלי היתר, אצלי בכפר כנא רק חמישה בתים.

עמרם מצנע: איך אתה מסביר את זה?

עמרם מצנע: גם אתם ערבים.

עמרם מצנע: זה מראה שכן מתייחסים לערבים בסדר.

ואסל טאהא: רציתי להוכיח שהחובות לא קשורות לזכויות.

ואסל טאהא: לכן את הפזמון של דרוזים, עזרתם למדינה, זה שקר.

נסראלדין ואליד: אני לא מסכים אתך, בוא נפריד את העניין נקודתית.

ואסל טאהא: זה לא קשור.

ואסל טאהא: התפלאתי לשמוע – 4,900 בית בלי היתר, צעירים שחזרו מהצבא לא בנו.

ואסל טאהא: העניין התכנוני זה עניין של מדיניות שלמה, הם מתייחסים לדאליה ועוספיה כמכשול, הם לא רוצים אותם שם.

ואסל טאהא: הם מתביישים לומר להם את זה, לכן הם מזיקים להם.

ואסל טאהא: העניין קשור בממונה על המחוז, במחוז, במשרד הפנים, יש לו הכלים, הוא יכול לתכנן ולפתור את הבעיה.

ואסל טאהא: למשרד הפנים יש הכלים והאמצעים, הוא יכול לפתור את הבעיה הזאת תוך חודש, אם יש כוונות טובות, אבל אין כוונות טובות.

ואסל טאהא: אתם, בדאלית אל-כרמל ועוספיה, אתם מכשול.

ואסל טאהא: לא רוצים אתכם שם.

ואסל טאהא: לכן הממונה לא הגיע.

דוד אזולאי: לא מסכימים למשפט האחרון.

ואסל טאהא: בקשר לתקציבים; מהיום הראשון של האיחוד, איוב יודע, שלחנו, צעקנו, גם אני, גם דוד – כאן בוועדה ושם במליאה, שלא כך עושים ולא כך בונים חומה.

ואסל טאהא: לא כך בונים איחודים.

ואסל טאהא: אי אפשר להגיד לאנשים: בואו תתאחדו, על מנת לחסוך.

ואסל טאהא: מהנדס אחד, ראש רשות אחד, גזבר אחד וזורקים את שאר התקציבים.

ואסל טאהא: מאחדים את העניים ונותנים לאדם אחד: אכרם חסון, ראש הרשות, שיטפל בשתי הבעיות.

ואסל טאהא: זה לא כך.

ואסל טאהא: אם רוצים לבנות איחוד באמת, מתקצבים, את האיחוד מתכננים.

ואסל טאהא: העיר עוברת אורבניזציה.

ואסל טאהא: חיפה קמה והתפתחה מהכפר לעיר, וכולנו יודעים.

ואסל טאהא: שם אין.

ואסל טאהא: כך רק מעמיקים שם של עיר?

ואסל טאהא: בלי תכנון של אזור תעשייה לפתור את הבעיה של המפעל שלו?

ואסל טאהא: כך מתכננים עיר?

ואסל טאהא: זה לא תכנון, סתם זורים חול בעיניים.

ואסל טאהא: בקשר למפעל רציתי להדגיש מה שאמר חבר הכנסת מצנע; יש ביכולת ראש הרשות עם הוועדות השונות, עם המחוזית, אם זה בשטח המחוזי, אפשר לתכנן, לעשות, להעניק לו רשיון היתר בשימוש חורג לפי סעיף 99 לחמש שנים, לבנות שם אזור תעשייה.

ואסל טאהא: אי אפשר למנוע מאנשים לבנות מפעלים ולסגור מפעלים כשאין אזור תעשייה.

ואסל טאהא: כשיש אזור תעשייה, אפשר לומר לו: תעבור לאזור התעשייה.

יורי שטרן: אני אומר את דעתי שמתבססת על היכרות לא מעטה בחומר; אני שולל את ההכללות שבהן יצא חבר הכנסת ואסל טאהא.

יורי שטרן: ראשית, ההתייחסות למגזר הדרוזי שונה- -

איוב קרא: שלך.

יורי שטרן: לא רק שלי.

יורי שטרן: יש פה הזנחה של שנים שקשורה גם בשלטון המקומי שלכם.

יורי שטרן: זה משחק שנמשך שנים.

יורי שטרן: אחד לא עושה את העבודה שלו בתכנון או בהסדרה, השני מצפצף על החוק, הראשון אומר: מה אני אתכנן כשהם עושים הכל בצורה פרועה, וזה אומר: למה שנבקש תוכניות, כשלא נותנים לנו.

יורי שטרן: בקיצור, חייבים לשים לזה קץ.

יורי שטרן: אני לא רואה בזה אפליה, אך היות שאני בא לכנסת מגוף כלכלי, מלשכות המסחר, וטיפלתי לפני הכנסת ובכנסת בעסקים הקטנים, אני אמלא את כל הפרוזדור ובעלי מפעלים של דרך גישה למפעל או חלקה, הרבה דברים דומים, וזה לא בדרוזים, בערבים או בבדואים.

יורי שטרן: זה לא מצדיק, זה רק אומר שהבעיות האלה לא בעלות אופי אתני או אחר.

יורי שטרן: אלא שבישוב מאורגן יותר הדברים נפתרים בקלות גדולה יותר, או אם לא נפתרים, פוגעים פחות.

יורי שטרן: אצלכם זה באמת המפעל היחיד היום, לכן ההשפעה היא הרבה יותר גדולה.

יורי שטרן: בזה יש חריפות וצורך להתערב דחוף.

יורי שטרן: הביקורת שהיתה פה לגבי האיחוד; אנו יודעים פה בוועדה בוודאות, כל האיחודים האלה היו מלכתחילה נעשים בצורה לא נכונה, אם זה אצלכם, אם זה במקומות האחרים, לא היתה מחשבה נורמלית, לא שימוע כמו שצריך ולא הקצבת המשאבים.

יורי שטרן: זאת לא בעיה ייחודית של דאליה, אלא בגלל שפה הדבר עוד יותר דרמטי, כי אספו שני כפרים וקראו לזה עיר, שזה דבר שמחייב הרבה מאוד שינויים, לזה לא נתנו לפתרון.

יורי שטרן: כשמאחדים עיר גדולה ועוד ישוב קטן לידה או שתי ערים בעיר אחת, השינוי הוא קודם כל אדמיניסטרטיבי.

יורי שטרן: זה מדובר היה בתור הבטחה שלטונית, שלאיחודים האלה ייתנו כסף כדי לסגור את הפערים, להשוות דברים, שלא הכל ייכנס לבור אחד משותף.

יורי שטרן: היו על זה הרבה מאוד דיבורים, ואנו לא רואים את זה לא אצלכם ולא במקומות אחרים.

יורי שטרן: אצלכם, אני מניח, מתוך מה ששומעים גם היום, שהצורך הוא הרבה יותר אקוטי, והפתרון צריך להיות מיידי.

יורי שטרן: לכן אני מציע לא לדבר פה במונחים של אתם והמדינה.

יורי שטרן: זה לא נכון, אני לא רוצה להביא פה דוגמאות מכל המגזרים.

יורי שטרן: לצערי, כך המערכת הזאת עובדת.

יורי שטרן: אלא שאצלכם אולי כעת המצב הוא חמור במיוחד.

יורי שטרן: כדי לפתור אותו אנו צריכים להתגייס בצורה מיוחדת.

יורי שטרן: אני לא רואה שאנו בישיבה אחת נעשה פה את הסדר.

יורי שטרן: אני רוצה לאשר את ההמלצה הזאת לאשר.

איוב קרא: היושב ראש מציע שעמרם מצנע יעמוד בראש צוות שאני אהיה חבר בו יחד עם דוד אזולאי, שנבוא בדברים- -

יורי שטרן: זאת ועדת משנה לעיר הכרמל.

יורי שטרן: לגבי מנהל המחוז, אני אכתוב מכתב חריף, אך אולי קרה משהו – אי אפשר לשפוט לפני שמקבלים מידע.

יורי שטרן: עצם העובדה שהממונה לא הגיע – חמור מאוד.

יורי שטרן: זה קורה, לצערי, לא רק בדיון הזה.

יורי שטרן: יש לכם גם זמינות גיאוגרפית גדולה יותר של כל המשרדים.

יורי שטרן: המטרה צריכה להיות, כמו שאמרתם, להגיע לפתרון כולל.

יורי שטרן: מה שנאמר על ידי ראש העיר לשעבר, שעבר הוא עבר, מכירים אותו, יש ליצור תקופת ביניים שמאפשרת לתפקד, אך בעתיד צריך לעבוד אחרת, כולכם.

יורי שטרן: אני אמרתי את זה גם בהזדמנויות אחרות, כשדיברנו על פירוק הרשות המיוחדת.

יורי שטרן: אין במדינת ישראל שטחים פתוחים.

יורי שטרן: גם אתם כבר לא חיים בטבע בשטח הפתוח.

יורי שטרן: עוד מעט זה ייגמר, והפער הוא חיוני לדרוזים כמו שהוא חיוני ליהודים.

איוב קרא: אך החיים יותר חשובים.

חלבי פהמין: צריך לעשות את האיזון הסביר.

יורי שטרן: האיזון הוא גם בכך שאורח החיים משתנה.

יורי שטרן: אם פעם הבן הבוגר סיים את הלימודים ואת הצבא, מקים משפחה, בונה בית, זה בלתי אפשרי היום בכל כפר – יהודי, דרוזי, אין יותר אדמות.

יורי שטרן: או תחיו בצפיפות בלתי נסבלת, או תתחילו כמו עיר- -

חלבי פהמין: יש עוד פתרון- -

יורי שטרן: זה לא שייך לדרוזים, אני נגד הישובים החדשים היהודים בגליל.

יורי שטרן: אני אומר: אין אדמות במדינה, אנו בצפיפות.

יורי שטרן: אפילו בגליל שנחשבת אצלנו לפחות מאוכלסת, אנו בצפיפות מהגדולות בעולם.

יורי שטרן: אדם לא רואה את זה, הוא בונה ובונה, השכן שלו בונה לצדו, בסוף הם חיים בעיר אחת, ביער של בטון, ואין מאיפה לשתות, אין מה לנשום, אין איפה לטייל, ולדורות הבאים לא תשאיר פיסת טבע.

יורי שטרן: רציתי לחוקק חוק שיחול על כולם: שום עיר ושום כפר לא יתרחב יותר, אלא בהחלטה חריגה.

יורי שטרן: אני לוקח את ההצטמצמות של השטחים הפתוחים של יערות, של שטחים ירוקים, ואתה רואה קטסטרופה.

יורי שטרן: הקצב של זה אומר שעוד עשר שנים כולנו גרים- -

איוב קרא: אני מסכים אתך כשמדובר באדמת מדינה.

איוב קרא: אין לך זכות לגעת באדמה של סבא שלי.

עזר סלמן: אתה הצעת את הוועדה בראשותו של חבר הכנסת מצנע, אני מציע למנות גם את דב קהת כמנכ"ל משרד הפנים לשעבר.

נסראלדין ואליד: אתחיל מהסוף; עצם העובדה שיזמת מה שיזמת לגבי הקמת ועדת משנה שמורכבת מחברי הכנסת מצנע, אזולאי ואיוב, מקובלת עלינו.

נסראלדין ואליד: הם יכולים לעשות עבודה יפה מכל הבחינות.

נסראלדין ואליד: אנו בטוחים בכך.

נסראלדין ואליד: לא מזמן היינו בישיבה עם השר אולמרט.

נסראלדין ואליד: יש לו הכוח, היכולות והסמכות לסייע גם לנו, הוא הבטיח לעשות זאת, יש לקחת את זה בחשבון.

נסראלדין ואליד: שנית, אני חושב שזה פרק חדש בתולדות הדרוזים, שמאחדים שני כפרים יחד, במצב מסוים, כמו שדיברו גם קודמיי.

נסראלדין ואליד: לגופו של עניין, איחדו פה שני כפרים מלאי בעיות, ולצערי הרב, גם מי שהורישו את המועצות לא עשו די, והורישו את זה "ברוח חברית", ומסכן חסון, שהיום רוצה להציל את המצב.

יורי שטרן: יש לו משימה לא פשוטה, אך הוא לא מסכן, הוא גם אהוב על כל כך הרבה חברי כנסת פה.

נסראלדין ואליד: לפני זמן לא רב ישבנו פה בוועדת הפנים גם בנוכחות חברנו היקר איוב קרא, שעשה רבות למען הנושא הזה וגם נושאים אחרים.

נסראלדין ואליד: כאן דיברנו על המון דברים דברים לגבי נג'יב חלבי, לגבי כולם.

נסראלדין ואליד: היו המלצות, שום דבר ביצועי לא קרה בשטח מלבד – היתה פה המלצה להפסיק את כל ההליכים המשפטיים, בסופו של דבר זה כאילו הופסק לתקופה מוגבלת, ואז הכל נפרץ.

נסראלדין ואליד: אתם פה חברי הוועדה, ואתם פועלים בעניין, צריך לתת את הכוח והגיבוי גם לראש העיר שלנו.

נסראלדין ואליד: הוא היום נמצא מול חברים, תושבי הכפר, קרובים שלו ושכנים שלו וחברים של אבא שלו ושל סבא שלו, הוא ניצב היום מול בעיה גדולה מאוד.

נסראלדין ואליד: אנו בהחלט מרחמים עליו.

נסראלדין ואליד: הוא נמצא מול חברים שאומרים לו: מה עשית?

נסראלדין ואליד: הוא לא נכנס כמעט.

נסראלדין ואליד: הוא קיבל את הירושה הכבדה הזאת גם בתחום המונציפלי הכללי וגם בתחום הנקודתי בבעיות כאלה ואחרות, על כן יש פה דבר חשוב וחם.

נסראלדין ואליד: אנו בוכים לאבא.

נסראלדין ואליד: אתם, שמקבלים את הדברים ומנסים להפעיל את כל הדברים הטובים כדי להביא לתוצאה ופתרון חיובי כזה או אחר, אנו פונים אליכם.

נסראלדין ואליד: אתם יושבים בנקודה חשובה מאוד, היות שיש לנו חבר טוב כמו איוב, שעושה את העבודה הטובה, כל מה שנדרש מכם כאן – לתת כתף לפתרון, לא רק של הבעיה של נג'יב חלבי, שהיא בעיה בוערת ואקוטית וסוערת, ויש אנשים שעובדים אצלו ומתפרנסים.

נסראלדין ואליד: אלה שיקבלו מחר פיטורים מאצלו, ואלה שיראו שהעסק נסגר אצלו, גם הם ילכו- -

יורי שטרן: הפנייה שלנו היא להשאיר את המפעל בתפקודו המלא ולמצוא פתרון.

יורי שטרן: זה מובן מהדיון.

נסראלדין ואליד: העניין שלנו היום זועק ובוער, ולכן מחייב לפתרון שלא צריך להיות רק לגבי הנקודה של נג'יב חלבי, אלא מעבר לכל מה שקשור למכלול כל התכנון והבנייה אצלנו.

נסראלדין ואליד: אני מבקש להוסיף עוד נתון; כאן צריך להתבקש לעכב כל הליכי ההוצאה לפועל, כל הליכי בתי המשפט, לסייע לראש העיר אצלנו לעמוד מול התושבים המקומיים בכך שכל ההליכים מוקפאים.

נסראלדין ואליד: לפתור את הבעיה של נג'יב חלבי וגם לפתור את הבעיה של כל אלה שיש נגדם הליכים משפטיים.

נסראלדין ואליד: ההליכים הפליליים האלה מביאים, גם ברוח מה שדיברו חבריי קודם, לפיטורם מהעבודה ולאי קליטתם בעבודה ממשלתית כזאת או אחרת.

נסראלדין ואליד: על כן, היות שהעניין חם ואנו לא רוצים לתת לאינטרסנטים מסוימים – אני אומר את זה בזהירות - שיעלו טרמפ על העניין של הדרוזים והיהודים, אין בעיית דרוזים ויהודים.

נסראלדין ואליד: יש לנו בעיות נקודתיות, מונציפליות כאלה ואחרות, ועל כן אנו מבקשים תשומת לב גדולה ופתרון לבעיה, גם ביצועית, ובהקדם.

זכי עמר: ידועה לכולנו העמדה האיתנה והחיובית לגבי האיחודים שהיו וגם לגבי האיחוד של דאליה ועוספיה.

זכי עמר: אני הייתי נוכח באחת הישיבות במשרד ראש הממשלה, ושם נאמר בריש גלי: דאליה ועוספיה זה פיילוט של משרד ראש הממשלה.

זכי עמר: מכאן אני קורא למשרד ראש הממשלה כדי לקיים את הבטחתו, אחרת אנשי דאליה ועוספיה גם היו מתנגדים לאיחוד כמו כל הישובים שאיחודם פורק.

זכי עמר: אני יחד עם מנהל מחוז הצפון, משרד השיכון, יהודה פטל, אדריכל ויועץ חיצוני במשרד ראש הממשלה, סיימנו סיור רק לפני שבוע בכל הישובים הדרוזים.

זכי עמר: המקרה של דאליה ועוספיה היום זה אחד הדברים שעומדים בפני פיתוח הישובים הדרוזים, עוד מעט יהיו הרבה דיונים ובקשות להרבה ישיבות מוועדת הפנים כדי להסדיר את העניינים של הישובים הדרוזים.

זכי עמר: יש בעיה אקוטית, חזקה וקשה שעומדת בפני הצעירים שלנו.

זכי עמר: אם אנו לא נטפל בה כמו שצריך לפני שתגיע האש לקצוות, אנו נמצא עצמנו בפני בעיה כלל ארצית בין העדה הדרוזית לממסד במדינת ישראל.

זכי עמר: לכן אני חושב, האנשים המכובדים הנמצאים כאן מהווים מודד חום שמראים מה מתרחש בשטח.

זכי עמר: בשטח המצב מאוד קשה ומסוכן, ואני קורא לוועדת הפנים לקבל החלטה מיידית לקרוא למשרדי הפנים והמשפטים הממונה על ביצוע הוראות בתי המשפט, לעצור את כל התהליכים, אחרת נמצא עצמנו בבעיה שלא נוכל לעצור.

יורי שטרן: אני הייתי משאיר את זה בכל זאת לבדיקה של ועדת משנה.

יורי שטרן: אני לא רוצה בחיפזון לקבל קריאה כזאת.

דוד אזולאי: דיברו פה על נושא איחוד הרשויות הדרוזיות.

דוד אזולאי: ייאמר לזכותם של תושבי דאליה ועוספיה, בשיחות שהיו לי – ואני לא אומר את הדברים סתם - גם חברי הכנסת המכובדים, שגם הם מהעדה, גם הם אמרו וכולם הסכימו שהאיחוד בדאליה ועוספיה מקובל על רוב התושבים.

דוד אזולאי: לכן הלכו מרצונם ולא הלכו לפירוק, כמו שבשאר הישובים בגליל.

דוד אזולאי: כל המטרה של האיחוד, אני עוד זוכר שאחד הטיעונים היו שאי אפשר למצוא את הגבול בין דאליה ועוספיה.

דוד אזולאי: זה מחייב לאחד אותן, והלכנו על העניין הזה.

חלבי פהמין: לא היתה התנגדות על האיחוד, אלא על הדרך.

דוד אזולאי: היה ברור שברגע שהולכים על האיחוד, לפחות לגבי דאליה ועוספיה, שיש הסכמה, היו צריכים לעשות שתי פעולות; ראשית, נושא התקציב – לכסות את הגירעון.

דוד אזולאי: זה כבר סודר, לראש המועצה יש הרבה כסף, הוא לא יודע מה לעשות עם הכסף.

דוד אזולאי: .. הוא צריך לקחת את הכסף מהבנק ולנצל אותו.

דוד אזולאי: הוא קיבל, הבעיה הכספית נפתרה.

דוד אזולאי: נשארה בעיה יותר פשוטה – תוכנית המתאר.

דוד אזולאי: זה דבר מחייב, הדבר הראשון שהיה צריך להיעשות.

דוד אזולאי: כשאתה הולך להכין תוכנית מתאר, זה דורש כסף.

דוד אזולאי: אני מסכים עם מר יחזקאל לביא, שהבעיה היא כספית.

דוד אזולאי: לא מדובר פה במיליונים, אלא בסדר גודל של מיליון ₪, שאפשר לפתור את הבעיה להכין תוכנית מתאר משותפת לדאליה ועוספיה.

דוד אזולאי: בזמנו משרד הפנים, אני יודע את זה עוד כשהייתי סגן שר, אישר כסף רק לתוכניות מתאר.

דוד אזולאי: 23 רשויות קיבלו כסף להכנת תוכניות מתאר.

דוד אזולאי: אם לא תהיה תוכנית מתאר, אדוני היושב ראש, אנו יושבים כאן וטוחנים מים.

דוד אזולאי: בלי זה אי אפשר לקדם לא במפעל הבטון, לא בבנייה לצעירים הדרוזים שגמרו לשרת בצבא, גם לא בית ספר.

דוד אזולאי: כשיש היום 450 יחידות דיור שנמצאים היום בבנייה בלתי חוקית, הם עבריינים – זה נכון, אבל אין תוכנית מתאר.

דוד אזולאי: לצערי, אני חושש שאנו כרגע לא נוגעים בנקודה הנכונה – שאנו צריכים לפנות למשרדי הפנים, האוצר וראש הממשלה, להקציב תקציב מיוחד להכנת תוכנית מתאר.

דוד אזולאי: אז אפשר להתווכח, מה בפנים, מה בחוץ, מה יאשרו ומה לא.

דוד אזולאי: בעיה שנייה זה בעיית המפעל.

דוד אזולאי: נכון שאמר כאן נציג משרד הפנים, שהיות שהם קיבלו פעם אחת שימוש חריג, אי אפשר לתת להם את זה עוד פעם.

דוד אזולאי: אך כשצריכים לקחת שני ממלאי מקום לראש הממשלה – אפשר?

דוד אזולאי: אז גם זה אפשר.

דוד אזולאי: כל אפשר, אם רוצים.

דוד אזולאי: לבוא היום, ולומר: עד להכנת תוכנית המתאר, עד להכנת האישורים האלה, בינתיים להקפיא את המצב הקיים.

דוד אזולאי: ברגע שתיפתר הבעיה, בתוך תוכנית המתאר יינתן הפתרון למפעל הזה.

דוד אזולאי: בינתיים אי אפשר להשבית את המפעל הקטן היחיד הזה בישוב, ששם עובדים.

דוד אזולאי: אי אפשר לומר להם: לכו הביתה.

דוד אזולאי: גם כך מצב האבטלה גרוע בישובים האלה.

נג’יב חלבי: זה מעניין את אדם קולמן?

נג’יב חלבי: לא.

דוד אזולאי: אני מכבד את התושבים שהגיעו מהצפון, הדיון הוא טוב, אך חסר פה הדבר המרכזי; פה לא היה צריך את ממונה המחוז, עם כל הכבוד לו.

דוד אזולאי: מנכ"ל משרד הפנים היה צריך להיות פה ולתת תשובות לאנשים.

דוד אזולאי: לצערי הרב, האנשים שישבו במשרד הפנים לא יודעים איפה זה דאליה ועוספיה, הם לא יודעים מה זה דרוזים, ערבים.

דוד אזולאי: הם יודעים איך לדפוק את החרדים.

דוד אזולאי: לכן, אדוני היושב ראש, אני חושב שיש להמתין בסבלנות, לאפשר לקואליציה החדשה, שאני מקווה שלא תקום, אך אם תקום, נקדם אותה בברכה, אז יהיה שר פנים חדש, אם זה מי שנבחר, אני מכיר אותו, והוא לפחות לא מנותק מהשטח.

דוד אזולאי: הוא מכיר את השטח ואת הבעיה.

דוד אזולאי: ניתן לבקש ממנו לתת פתרון.

דוד אזולאי: לדעתי, ועדת המשנה צריכה לשבת כבר בשבוע הבא, שיידעו במחוז ובמשרד למעלה שיש ועדה שיכולה לזמן כל אחד ולתת פתרונות.

דוד אזולאי: לסיכום, אני מציע שכוועדה, מעבר להחלטה להקים ועדת משנה, הצעתי היא שתהיה פנייה של הוועדה, לאור הדיון שהיה כאן ולאור ההתפתחויות, אנו מבקשים כרגע להקפיא את כל צו ההריסה של מפעל הבטון, שיקפיאו את זה לתקופה עד שתקום ממשלה חדשה, עד שהוועדה תתכנס ותיקח את הנושא לידיים.

מגלי והבה: אני חושב ששוב, אדוני ראש העיר, אנו מפספסים, כי אנו שוטחים את בעיותנו כאן, כשאני לא רואה שר או מישהו שייתן את התשובות.

מגלי והבה: בסך הכל יכולנו לתאם את זה שוב כשיהיה פה נציג ממשלה שייתן תשובות לכל הטענות שמעלים התושבים.

נג’יב חלבי: מי מפספס?

יורי שטרן: אני רוצה להסביר לאורחים; ראשית, תמיד יש בררה, בין לקיים דיון דחוף, וזה מה שהתבקשנו לעשות, לבין לחכות.

יורי שטרן: שנית, אנו בתקופה המעבר, וזה צוין מספר פעמים, אז או שמחכים או שלא.

יורי שטרן: אני חשבתי לנכון, ואיוב ביקש שנקיים ישיבה, נשמע ונמשיך הלאה.

מגלי והבה: איוב והתושבים מכירים אחד את השני, ואנו מכירים את הבעיות.

מגלי והבה: היה צריך להיות פה נציג ממשלתי שייתן את התשובות.

מגלי והבה: מעלים פה טענות חמורות, ומישהו צריך לקבל את ההחלטה.

מגלי והבה: המטרה היא לא להפגיש בין איוב או הוועדה לתושבי דאלית אל-כרמל.

מגלי והבה: אני מנסה להיות יעיל, כי אני רוצה שנגיע לפתרונות.

מגלי והבה: הסוגיות שמועלות כאן הן כמה שנים, וצריך פעם אחת לפתור אותן.

מגלי והבה: בתור ראש העיר, אתה גם יושב ראש הוועדה לתכנון ובנייה של הכרמל, ומכאן צריכה להתחיל הסמכות שלך כראש ועדה, אתה צריך להבין אותה מול כל הגורמים.

קריאה: יש צרות לוועדה המחוזית, לא בוועדה- -

מגלי והבה: מבחינת תקציבים; הובטח לרשות הכרמל תקציבים שחלקם קיבלה אותם, בחודש האחרון היה מיליון ₪ של משרד הפנים שהתחייב וכן העביר אותם- -

יורי שטרן: לצורכי איחוד או בכלל?

מגלי והבה: לסייע לראש העיר ולעיר.

מגלי והבה: מהעודפים קיבלו 500,000 ₪, מהעודפים של התקופה האחרונה.

מגלי והבה: הבעיה של תכנון ובנייה היא לא רק של דאליה ועוספיה, אך הבעיה של עיר הכרמל היא החריפה ביותר, לכן אני אומר את זה, שהיה צריך לעשות את הדיון כשיש פה שר פנים.

מגלי והבה: אם לא שר פנים, מישהו שמוסמך לקבל החלטות.

מגלי והבה: אנו מדברים על צו הריסה או צווים שצריכים לבצע, ומישהו צריך לקבל את ההחלטות.

מגלי והבה: או יכולנו ללחוץ ולקיים את הישיבה הזאת לפני שבועיים-שלושה, כשהיה שר, או היינו צריכים לחכות עוד קצת.

מגלי והבה: עם המשקל של השייחים האלה אני יכול להצליח לכבוש חצי עולם.

מגלי והבה: תאר לעצמך שבאו מדאליה לוועדה, והם יחזרו בלי תשובה מוסמכת שתיתן את המענה לבעיות שכולנו סובלים מהן.

מגלי והבה: שמעתי את הטענות, אדון זכי עמר; יש ראשי רשויות, יש כל סוגי ראשי הרשויות.

מגלי והבה: כסרא-סמיע, אחת הדוגמאות הטובות ביותר שהיום, מסיימים תקציב של שנה בלי גירעון של שקל אחד, ומנהלים את הרשות שלהם ומטפלים בכל הבעיות שלהם.

מגלי והבה: כשאזולאי היה סגן שר הפנים, ציפיתי שיפתור את הבעיות- -

דוד אזולאי: אתה תקבל תגובה בעניין הזה.

דוד אזולאי: לגבי העדה הדרוזית יושב כאן פהמין, והוא יכול להעיד על כך, וכל החברים שלך ראשי הרשויות יכולים להעיד שישבנו לילות שלמים עד שהבאנו את הרשויות הדרוזיות לאיזון.

דוד אזולאי: אם הממשלה שלך היתה עושה חצי ממה שעשינו, לא היה המצב הזה.

מגלי והבה: אני לא סנגור הממשלה, אני רק רוצה שכל אחד שאומר דברים יהיה אחראי על הדברים שלו.

דוד אזולאי: אני אחראי, תבדוק את הדברים.

מגלי והבה: אני חושב שצריך לעשות דיון עם שר הפנים, עם מנכ"ל משרד הפנים, שהוועדה, כמו שאני רואה בדיונים אחרים, בכל הוועדות, ואתה מכיר את זה, אדוני היושב ראש, שנמצא שר או מי מטעמו, שייתן תשובות, ולא שיבואו לספר על הבעיות שאנו מכירים, וצריך לפתור אותן.

מגלי והבה: אני עם התושבים, עם נג'יב חלבי ועם ראש העיר, וכל בעיה שצריכה, אך צריך לדעת איך להביא את מי שצריך לתת את התשובות, ולא להשאיר את הדברים ולסמן וי.

מחפוד זאהר: אני לא רוצה להיכנס לנושאים הפוליטיים שמתווכחים עליהם, אני רוצה לחבר בין שתי נקודות – בין הרישא של הדברים שלך, שאמרת שבחשק רב אתה מעוניין לדון בנושאי הדרוזים, לבין הסיפא של חבר הכנסת ואסל טאהא, שאמר שאין קשר בין חובות לזכויות.

מחפוד זאהר: אני חושב ששתי הנקודות האלה צריכות להדליק נורית אדומה גם למנהיגות הפוליטית שלנו, הציבורית, וגם לאנשי הדת.

מחפוד זאהר: תפקיד חברי הכנסת כאן לחוקק חוקים או להיות מושכי חוטים של קבוצות מסוימות במדינה הזאת.

מחפוד זאהר: אני לא מדבר על קבוצות אתניות ודתיות, גם רשות הגנים וגם כל הירוקים למיניהם.

מחפוד זאהר: לצערי הרב, עצם זה שיש לנו רק שני חברי כנסת, אנו לא רואים שזז משהו בעניין הדרוזים.

מחפוד זאהר: להפך, כל הזמן אנו מואשמים באמתלה שיש חוק.

מחפוד זאהר: מה לעשות, אם החוק שחוקקה כנסת ישראל הוא חוק מפלה אותנו כדרוזים, הוא חוק מקפח.

מחפוד זאהר: כשאתה אומר שזה לא חוקי לבנות במקום מסוים, ריבונו של עולם, איך ייתכן שקרקע שצמודה לביתי, כללתם אותה בפארק, וזה לא חוקי להתרחב, קרקע שצמודה לביתי, שזה לא ברשות בתוך מסגרת השלטון המקומי שלי, אלא של חוף הכרמל, ומי שאחראי עליה – הוועדה המחוזית, שהם פקידים שממלאים את התפקיד שלהם, אבל מבחינתי, הם מתעללים בי, הם גוזלים את זכות היסוד שחוקי ישראל חוקקו בשבילי, הזכות לחיות.

מחפוד זאהר: אני אומר: לא באשמתם, הם בחורים נחמדים, אך הם לא נותנים לי לנשום, הם לא נותנים לי זכות בסיסית – לגור.

מחפוד זאהר: זה מה שכתוב בחוקי ישראל.

מחפוד זאהר: את זה מדינת ישראל והרשות המחוקקת שאני יושב פה בוועדה לא נותנים לי, באמתלה: זה החוק.

מחפוד זאהר: אני לא מוכן לעבור על החוק.

מחפוד זאהר: מה אתם רוצים ממני?

מחפוד זאהר: אני לא עבריין.

מחפוד זאהר: אני לא רוצה לומר שוב ששירתי את המדינה.

מחפוד זאהר: אני אזרח.

מחפוד זאהר: אין לי היתר בנייה, לא באשמתי, אין לי איפה לבנות.

מחפוד זאהר: מדינת ישראל לא נותנת לי קרקע.

מחפוד זאהר: בא חבר הכנסת שטרן, ואומר: אי אפשר לבנות כך.

מחפוד זאהר: אני אתך.

מחפוד זאהר: תן לי קרקע.

מחפוד זאהר: אני מעוספיה.

מחפוד זאהר: 10-15 שנה יחידת בנייה אחת ממשלת ישראל לא נתנה לא לי ולא לבני החייל, ולא תיתן לו.

מחפוד זאהר: מה אתה דורש ממני?

מחפוד זאהר: איפה לבנות?

מחפוד זאהר: אני אבנה על קרקע פרטית איך שאני רואה לנכון לבנות, לפי התרבות שלי, זה שונה מהתרבות שלך, יותר קרובה לתרבות של החבר שיושב לידך, ואז אני מתארגן עם אבא, עם המשפחה, לבנות בית.

מחפוד זאהר: מה עוד, אתם, חברי הכנסת, כולל הדרוזים, גוזלים ממני זכות.

מחפוד זאהר: היתה לי זכות לקבל מענקים, הלוואות ממשרד השיכון.

מחפוד זאהר: גם את זה אתם גוזלים ממני, ועושים ממני עבריין.

מחפוד זאהר: אני יושב כבר פעם חמישית בישיבה הזאת מול יושב ראש הוועדה, ולצערי הרב, חוזרים על אותם דברים.

מחפוד זאהר: מה אומר לי חברי מג'לי והבה – למה אין שר.

מחפוד זאהר: רבותי, לפני שנה וחצי היינו אצל כבוד השר.

מחפוד זאהר: הוא התכחש לכל הסיכומים, לסיכום בכתב שהוציא.

דוד אזולאי: איזה שר?

מחפוד זאהר: השר פורז.

מחפוד זאהר: ישבנו במשרדו.

מחפוד זאהר: הוא התכחש לסיכום שהוציא בכתב.

מחפוד זאהר: ואז ידידי נסראלדין מתרגז על חבר הכנסת ואסל.

מחפוד זאהר: למה להתרגז עליו?

מחפוד זאהר: לצערי הרב, הוא צודק.

מגלי והבה: היתה בעיה אחרת.

מגלי והבה: היינו אצל שר הפנים, יצאנו עם פתרון.

מחפוד זאהר: איפה הפתרון?

מחפוד זאהר: לחבר הכנסת שטרן; אני מסכים אתך, כולנו יוצרים הרגשה כאילו אין קיפוח, כאילו אנו דרוזים, אך זה צחוק בעיניים, זה זלזול באינטיליגנציה שלי.

מחפוד זאהר: כי יושבים כאן אנשים ומחייכים, כי זה לא יהיה.

מחפוד זאהר: אתם לא תצאו מכאן עם כלום.

מחפוד זאהר: אני לא רוצה להתחכך אתו.

יורי שטרן: אז למה הגעת?

מחפוד זאהר: אני רוצה שוב להחליף פיוזים בראש, ולומר: הגיע הזמן.

יורי שטרן: אם אתה אומר שאתה לא מצפה שייצא מזה משהו, למה אתה מגיע?

מחפוד זאהר: כי אני מגיע לכאן חמש ישיבות ולא רואה תוצאה.

מחפוד זאהר: אומרים לי שזה נקודתי.

מחפוד זאהר: זה לא נכון, אך שייתנו לי הסבר, חברי הוועדה.

מחפוד זאהר: רבותיי, הפארק בכרמל, מרביתו, הופקע מאדמות שלנו.

מחפוד זאהר: היתרי בנייה אנו לא מקבלים.

מחפוד זאהר: כדי לשנות את חוק הפארק צריך רוב בכנסת, ואת זה בטח לא נקבל, כי הירוקים הם הרבה יותר חזקים משני חברי הכנסת האלה.

מחפוד זאהר: שניים, אין לי קרקע לחקלאות.

מחפוד זאהר: גם זה לא מכוון?

מחפוד זאהר: אין לי הקצבות מים לחקלאות.

מחפוד זאהר: הופקעה קרקע בג'למי, רק לפני חודשיים היינו כאן, לא בוועדה הזאת, במשרד ראש הממשלה, בוועדה לתכנון ובנייה ארצית.

מחפוד זאהר: מפקיעים לרכבת, לחברת החשמל, לחוצה ישראל, לצינור הגז, לנחל הקישון, ריבונו של עולם, זה באקראי, שזה רק באדמות הדרוזים של עוספיה ודאליה?

מחפוד זאהר: אני מבקש להתייחס אלינו באופן חוקי, שווה, ואז כל הבעיות האלה ייפתרו.

מחפוד זאהר: עובדה, עצם זה שהנציג הגדול של משרד הפנים לא הגיע – זאת לא הפעם הראשונה – כנראה, זה מראה על מידת ההתייחסות שלו לאוכלוסייה הזאת.

יגאל ויינר: אנו כרשות נמצאים במערכת המפגש הבלתי אמצעי הכי קרוב עם שני הכפרים, דאליה ועוספיה, ככפרים וכעיר.

יגאל ויינר: אני תמיד אומר גם לאכרם וגם לראשי הרשויות שלפניו, שאם הדרוזים נמצאים בכרמל 400 שנה ואנו רק 40, ועדיין פארק הכרמל ברובו נשמר, אפשר לייחס את זה גם להימצאות שלהם במקום, ולכן אנו לא רואים בבסיס ניגוד אינטרסים בין הדברים.

יגאל ויינר: האיזון שדובר עליו קודם הוא נכון, וניתן למצוא אותו.

יגאל ויינר: לכן להצעה של ועדת המשנה הייתי מציע שלושה דברים אופרטיביים; ראשית, מינהל מקרקעי ישראל הוא מרכיב מרכזי בכל ועדה שתקום, כי יש מעט, אך קיימות קרקעות מינהל במרחב הכפרים, דאליה ועוספיה, וגם במקומות אחרים, שיכולים להוות פתרון במסגרת עסקאות חליפין או במסגרת פתרונות אחרים, והם חייבים להיות משולבים בכל ועדה שתקום, הם ציר מכריע בעניין.

יגאל ויינר: למרות שנמצאים כאן אנשי דאליה ועוספיה, וזה הדיון, אני חושב שנכון לקשור גם את אזור הר מירון באותה מקשה, כי מדובר בסוגייה מאוד דומה, שמנגנון הפתרון שלה נמצא, וראוי ללמוד ולהעתיק ממנו.

דוד אזולאי: אל תערב שמחה בשמחה.

יגאל ויינר: הדבר השלישי נוגע למפעל הבטון באופן ספציפי.

יגאל ויינר: למרות שהדרך עוברת בתוך הגן הלאומי המוכרז, אנו אמרנו ואומרים את זה גם כאן, שלא נתנגד לאישור המעבר של הדרך בתוך הפארק, בתנאי של השיקום הנופי הנדרש על בסיס הדרך הקיימת, ובזה נוכל לעזור לפחות עד שייווצר התכנון הכולל שצריך לטפל בו במרחב הזה של דאלית אל-כרמל.

22151: כבוד היושב ראש, אמרתי שאני מכבד מאוד את הגישה והאהדה שלך לבני שני הישובים ולעדה הדרוזית, ואני עד שאתה תמיד מקדם הרבה דברים.

22151: אני גם הצעתי, מאחר שיש לנו ניסיון מר, וחלק מההמלצות שלך, לצערי הרב, שאר הרשויות לא מיישמים את זה הלכה למעשה, והבעיה רק גדלה והופכת להיות עצומה מבחינתנו, וקשה לי מאוד לתמרן בקטע הזה, כי רוב השטחים בישובים זה שטח ששייך לוועדה המחוזית, וזה לא דבר נורמלי באף ישוב אחר.

22151: הייתי מבקש שתעביר את זה לחקיקה בתוך הכנסת, והיא תביא שכל הבנייה הקיימת בשני הישובים הופכת להיות חוקית, תקבל היתר בנייה מהוועדה המקומית.

22151: אפשר לקבל דרך זה הרבה תקציבים, ואנו גם נתחיל לתכנן.

22151: לא נבנה יותר במקומות לא חוקיים, אך נראה אור בקצה המנהרה- -

דוד אזולאי: על הבתים הקיימים, לאשר בחקיקה בלי תוכנית מתאר?

דוד אזולאי: זה בלתי אפשרי.

22151: הקימו ועדת חקירה לתיקון הגבולות של דאליה ועוספיה בראשותו של דב גזית.

22151: אני ביקשתי שוועדת החקירה תקום, טיפול בכל תוכנית המתאר של ע-ד 301 ו-302, למשוך אותם ולהוסיף עוד שטחים, ויהיה רצף שטחים בין שני הישובים, ולא נקבל עוד קביעות מהוועדה המחוזית, כאילו זה שטח גלילי.

22151: שר הפנים נתן להם לטפל רק בשתי שכונות, רק בדאליה ועוספיה.

22151: הוא שכח שיש שטח בין שני הישובים, שכח שאנו מדברים על מפעל הבטון כבר כמה שנים.

22151: למשל, בפרוטוקולים של הוועדה המחוזית, הצעתי לכל חברי הוועדה, לתת לו אישור חריג מינימום לשנתיים, ואני אישית אדאג לו לחלופה תוך שנתיים.

22151: הם לא הסכימו.

22151: אני הצעתי את זה.

יחזקאל לביא: היתה שם חוות דעת של יועץ משפטי.

22151: יש הרבה גברים שניתן לעשות.

22151: כשהוועדה המחוזית רוצה, אני רואה אותה עושה.

22151: כשאדם קולמן מסמן לחברי הוועדה, לנציגי משרדי הממשלה, לא להצביע, אז כולם מצביעים נגד.

22151: אני חבר ועדה מחוזית, אף פעם לא זכינו באף דבר, שלושה ראשי ערים – חדרה, אלחננן נשר ואני, לא זכינו באף בקשה בוועדה המחוזית.

22151: אולי תשימו ועדת חקירה ותבדקו מה קורה, אולי צריך לשנות את כל הגישה שם.

22151: כבוד היושב ראש, אני מבקש ממך, שהפעם תיקח את הנושא הזה ברצינות, לחקיקה, תחייב את משרדי הממשלה.

22151: דיבר ידידי מג'לי והבה שמנסה לעזור לנו בענייני התקציבים.

22151: קיבלתי 7 מיליון ₪, אני שנה בתפקיד, כשאני חייב בשוטף 100 מיליון ₪.

22151: יש לי עוד 81 מיליון ₪ להלוואות, ויש לי עוד 30 מיליון ₪, כאשר התקציב שלי הוא 79 מיליון.

22151: אני פי 250% נמצא בחוב, אף ישוב במדינה לא נמצא בגירעון הזה, שאיחדו שני ישובים.

22151: אז בוא נפרק את החבילה.

22151: למה לי לעבוד במקום ראש מועצת עוספיה, במקום ראש מועצת דאליה ובמקום יושב ראש ועדת התכנון והבנייה, ואני אדם אחד?

22151: מקצצים לי 90 משרות, אתם ועדה מכובדת, חזקה אחראית.

22151: קחו החלטות קשות, תובילו את זה, וקחו את זה עד הסוף.

22151: לא ניתן אפשרות שאנשים יבזו אותנו ואתכם, כי הסיכומים שהיו אצל שר הפנים לפני שנה וחצי, ואני מכבד את שני חברי הכנסת שהיו שם, אך השר לא יכול היה ליישם את זה.

22151: בפגישה האחרונה שלי עם השר, הוא הרים ידיים, ואמר לי שהוא לא יכול לעשות דבר כי היועץ המשפטי קושר אותו.

22151: אמרתי לו: למה הבאת את האנשים?

22151: למה לקחת החלטות?

22151: למה הוצאת סיכומים, אם היועץ המשפטי לממשלה קושר לך את הידיים?

22151: אתה עבדת על כל האוכלוסייה.

22151: מאחר שאני מכבד אותך ואת היושבים כאן, אני לא רוצה שתהיה באותו מצב.

22151: אני מבקש שתיקח את הנושא הזה לידיים עם החברים המכובדים שנמצאים כאן, ושהוועדה תתחיל לעבוד וניקח תוצאות חיוביות תוך שלושה חודשים, לא תוך חצי שנה ולא תוך שנה, כי כל יום יש לנו משפט.

22151: אני כל יום מקבל מוועדת התכנון שאני עומד בראשה שיש 30-40 משפטים כל יום, צווי הריסה, 30,000 ₪ קנסות.

22151: אם הדבר הזה לא ייפסק מחר, לדוד יונה אין הכלים.

22151: הוא צריך לקבל החלטה מלמעלה, שאומרת: אל תגיש אף כתב אישום נגד החבר'ה עד שאנו ניתן להם אלטרנטיבה, כי אין אלטרנטיבה.

דוד יונה: לכן בוועדה חשוב שיהיה נציג של משרד המשפטים.

דוד יונה: יש פה עניינים של צווים של בית משפט עליון.

יורי שטרן: אני מבקש מחבר הכנסת איוב קרא, שיזם את הדיון.

22151: קיבלנו קנס בבית המשפט, 100,000 ₪, לשלם לפני כניסתי לתפקיד.

22151: אין לי כסף לשלם את הקנס, כי אני חי תחת 31.

22151: הביאו אותי לשימוע.

22151: מה אומר לי משרד הפנים – אני מבקש חצי מיליון ש"ח לפנות את המזבלה, אומר לי: אין לי תקציב ביטוח.

22151: מאיפה אני אביא תקציב כזה, כשאני בפשיטת רגל?

22151: איך אנהל את הדברים?

יורי שטרן: הדיון הזה נולד כתוצאה מבקשה לבדוק שתי סוגיות ספציפיות; אחת של המפעל לבטון והשנייה של קניון.

יורי שטרן: הדיון התפתח לנושאים הרבה יותר כללים.

יורי שטרן: אם סיפור המפעל, גם אם היה שר, ספק שהיינו יושבים עם השר או עם המנכ"ל על העניין הזה.

יורי שטרן: אם אנו מדברים על תוכנית יותר כוללת ופתרון בעיה בצורה כוללנית יותר ומקיפה יותר, זה כבר דיון אחר, ואליו אני בטוח שנביא גם את השר והמנכ"ל.

יורי שטרן: מי שמראש חושב שאין טעם בדיונים האלה, מוזמן לא לבוא.

יורי שטרן: אני לא מבין אדם שבא מהצפון כדי לומר לנו שאין טעם בישיבות האלה, בשביל מה הוא בא?

יורי שטרן: אני בטוח שיש טעם.

יורי שטרן: הדברים לא תמיד נעשים בקצב הנדרש.

יורי שטרן: אני מבקש מאיוב לתת את טיוטת ההחלטות, ואז נסכם.

איוב קרא: הדברים מדברים בעד עצמם.

איוב קרא: הבעיה היא כמו פצצת זמן מתקתקת, ואני לא רוצה שיום אחד יכה מישהו על חטא כתוצאה מהמתיחות שקיימת באוכלוסייה הזאת.

איוב קרא: חשוב לי שייכתב פה בפרוטוקול ליד המשטרה וליד איכות הסביבה והירוקים, שאם יקרה אסון, אל תבואו בטענות, כי המצב קריטי.

איוב קרא: אני שומע את הקולות.

איוב קרא: אני חי שם, אי אפשר לעבור לסדר היום.

איוב קרא: מישהו ישלם בגדול על ההזנחה הקשה שאין כדוגמתה בקשר לתכנון, למשפטים ולעירייה שאוחדה, וראש העיר לא מקבל שום גיבוי בפיילוט הזה שהובטח ולמרות הסיכומים היו לפני כן.

איוב קרא: אני לא יודע איך זה יתלקח, אך עלולה להיות התלקחות קשה, ואנו לא יודעים לאן זה יוביל.

איוב קרא: המצב הוא רע מאוד.

איוב קרא: גם אם שר הפנים היה פה, אי לא יודע אם התשובות היו ניתנות היום.

יורי שטרן: לא.

איוב קרא: אין לי ספק שלא.

איוב קרא: היינו אצל שר הפנים, ויצא סיכום, שאני חושב שהיה מקובל על המערכת ועל כולם, ושום דבר לא כובד בעניין הזה.

איוב קרא: לכן אני חושב שהמצב כרגע להקים ועדת משנה, לבוא בדברים עם משרדי המשפטים והפנים, ואנו נעשה את הישיבות בצפון, חשוב מאוד שמול אותם גורמים מקצועיים שנמצאים ולא נמצאים פה, חשוב להקים את הוועדה.

איוב קרא: שנית, עד הפתרון הסופי אני מבקש להקפיא את כל הטיפול בסוגיות הבנייה הלא חוקית עד מציאת פתרון כולל, להקפיא מבחינת משפטים, מבחינת טיפול בבתי המשפט.

דוד אזולאי: אתה לא יכול.

איוב קרא: אך זה היה הסיכום אצל השר.

דוד אזולאי: לגבי הפסקת הליך, בזמנו פניתי ליועץ המשפטי לממשלה, יש לי מכתב, אפילו קיבלתי נזיפה על התערבותי בעניין הזה.

דוד אזולאי: אנו לא יכולים להפסיק הליכים משפטיים, רק היועץ המשפטי לממשלה יכול.

איוב קרא: אז הוועדה תפנה ליועץ המשפטי לממשלה בבקשה להקפיא את כל ההליכים המשפטיים נגד כל הבנייה הבלתי חוקית- -

דוד אזולאי: תקבל נזיפה כמוני.

איוב קרא: עד מציאת פתרון סופי מחייב בהתאם להמלצת ועדה המשנה שתבוא.

איוב קרא: הוועדה תפנה ליועץ המשפטי לממשלה להקפיא את כל ההליכים המשפטיים נגד אותם אנשים שהיום עומדים בבתי משפט, מנהלים משפט נגדם, שאין להם פתרון כרגע.

נסראלדין ואליד: היו דברים מעולם.

נסראלדין ואליד: אתה מודע לזה ש-11,000-12,000 תיקים במגזר הערבי הוקפאו בעבר.

איוב קרא: בהקשר למפעל; אני מבקש שתהיה פנייה גם של ועדת הפנים למנכ"ל משרד הפנים להמליץ על שימוש חריג.

איוב קרא: חצי שנה אף פעם אי אפשר למצוא פתרון.

איוב קרא: להביא למצב שיהיה שימוש חריג עד למציאת פתרון סופי מחייב.

איוב קרא: המפעל הזה חייב להמשיך להתקיים, והוא ימשיך להתקיים, לא יעזור, גם אם נשב במפעל, גם אם תהיה מהפכה.

איוב קרא: למפעל הזה לא יקרה שום דבר.

איוב קרא: חשוב שנטפל בזה נקודתית, חוקית, כדי שבסוף לא יהיו תסיסות כאלה, והיינו כבר במצבים לא טובים ולא נוחים למדינה, ואנו לא רוצים להגיע חלילה שאנשים קיצוניים ינצלו את המצב הזה.

איוב קרא: ויש אנשים שמסיתים.

איוב קרא: בקשר לקניון אני מבקש שמשרד הפנים יבוא בדברים עם העירייה כדי לסיים את הפרשה הזאת.

איוב קרא: אמרתם שחסרים מסמכים, הם יתקבלו אצלכם.

יורי שטרן: אני חושב ששלחתי שלוש פעמים.

איוב קרא: הם טוענים שלא קיבלו מסמכים.

איוב קרא: הקניון חייב לקום, הכל בהליכים.

איוב קרא: זה חשוב מאוד.

יורי שטרן: המנכ"ל אמר שאין כסף.

איוב קרא: אני רוצה גם שוועדת הפנים תוציא סיכום, לראות בעיר הכרמל עיר שמחייבת טיפול נקודתי בקשר לכל הסוגיות הפנימיות, מה שקשור למשרד הפנים – טיפול נקודתי.

איוב קרא: אני מקווה שהיושב ראש יקבל את המלצותיי.

יורי שטרן: אזכיר את הדברים, שמנית את רובם; בנוגע למפעל אנו בהחלט מבקשים לתת לו אישור לשימוש חריג נוסף, ולא לבוא בתביעות או בצווי הריסה להפסיק את הפעילות הזאת, אם זה מחייב פנייה ליועץ המשפטי נפנה ליועץ המשפטי, בהתאם להמלצות פה, ולהכין את התוכנית האלטרנטיבית.

יורי שטרן: לגבי הקניון, אני לא יודע אם משרד הפנים במצב הנוכחי של תקציבו תבוא הישועה, אך אין ספק שיש לקדם את התוכנית, ונבקש ממשרד הפנים מהממונה על המחוז לבדוק מה ניתן לעשות כדי לממש את ההתחייבות הקודמת.

איוב קרא: הם אומרים שאין בעיה, חסרים מסמכים.

יורי שטרן: ישבתי עם המנכ"ל, הוא אמר לי: רצינו לעשות שם, אך גם אם היתה התחייבות, היום אין כסף.

יורי שטרן: היה קיצוץ, שכשהבטיחו, לא היה בכלל באופק.

יורי שטרן: לכן המצב הוא לא רק עם המסמכים.

יורי שטרן: אני חושב שאנו צריכים לבקש ממשרד התעשייה והמסחר, שזה תחום העניינים שלו, להכיר בזה כמפעל, לעשות צעדים כדי לקדם את הפרויקט.

יורי שטרן: פה צריכה להיות פנייה.

יורי שטרן: אנו מבקשים ממשרד הפנים לתת תשובה, מה התקציב המיוחד לצורכי מימון איחוד של שתי הרשויות שניתן לעיר הכרמל.

יורי שטרן: אם זה חצי מיליון ₪ או אם זה עוד מיליון פה ושם, זה לא התקציב.

יורי שטרן: במצב התקציבי של העירייה זה לעג.

יורי שטרן: אם אנו מדברים על תקציב שבא לממן את האיחוד, היה מדובר בהקצבה משמעותית יותר.

יורי שטרן: אני אומר בצער; ההקצבה הזאת לא ניתנה גם במקומות אחרים.

יורי שטרן: אנו רואים את המצב בדאליה ובעוספיה כמצב חירום, לכן מבקשים לדעת, מה מתכוון משרד הפנים לעשות עם זה.

יורי שטרן: נפנה ליועץ המשפטי לממשלה בבקשה לבדוק מחדש את צווי ההריסה והתהליכים המשפטיים שהתחילו נגד תושבי שני הכפרים כדי להקפיא אותם עד להסדרת הנושא, איפה שניתן.

יורי שטרן: אני מבקש ממשרד הפנים לבדוק את הנושא של הקמת ועדה מקומית מחוזית.

יורי שטרן: כפי שהתרשמנו, הרבה דברים שהוועדה המקומית רוצה לקדם ומאשרת אותם – ועדה משותפת, מה שדב הציע.

יורי שטרן: אנו מקימים, כמו שאמרנו, את ועדת המשנה בראשות חבר הכנסת עמרם מצנע.

יורי שטרן: ביקשנו מחברי הכנסת דוד אזולאי ואיוב קרא להיכנס לוועדת המשנה הזאת של ועדת הפנים, שתעבוד עם כל המשרדים הרלוונטיים – מינהל מקרקעי ישראל, משרד הפנים, משרד המשפטים, המרכז לשלטון המקומי.

יורי שטרן: אנו מבקשים תוך שלושה חודשים יחד עם ראש העיר ומועצת העיר להגיע – אני לא חושב שנפתור פה בשלושה חודשים את כל הסוגיות האלה, אך להביא את כל הגורמים להכנת תוכנית משותפת שהיא באמת כוללת את ההיבט של הסדרת הבנייה, שינוי תחום השיפוט, הכנת תוכנית מתאר ונושא התעסוקה, כלומר תוכנית כוללת כפי שאתה כראש העיר כשיר ויודע לעשות, אנו נותנים לך כלי נוסף באמצעות ועדת המשנה, שהיא לרשותך בראש ובראשונה כדי לקדם את הדברים.

יורי שטרן: במקביל אנו פונים למשרד הפנים כדי לתקציב את התקציב המלא של הכנת תוכנית מתאר לעיר הכרמל, למשרד ראש הממשלה נפנה; אם היתה הבטחה, ואם לא היתה הבטחה, אנו מבקשים שעיר הכרמל תתווסף לשלוש ערים שהם בטיפול נקודתי של משרד ראש הממשלה – לא שהמשרד כל כך מצליח עם שלוש הערים האחרות, אך זה נותן תוספת משקל, ולפעמים מקדם את העניינים במשרדים האחרים.

יורי שטרן: לגבי הצעת החקיקה; חייב בדיקה.

יורי שטרן: חוק בדרך כלל לא מתייחס לעיר ספציפית.

יורי שטרן: אני רואה את זה כאחד הדברים של ועדת המשנה.

יורי שטרן: אם ועדת המשנה תמליץ לנו, לוועדת הפנים, לקדם הצעת חוק, ותמליץ על הפרקים הראשיים בחקיקה, נלך על זה.

יורי שטרן: אם זה אפשרי או לא, זה הרבה מאוד התייעצות משפטית עם משפטנים וכו'.

יורי שטרן: אני לא מפחד להסתכל לאף אחד בעיניים, יש לי רקורד נקי בעניין הזה.

יורי שטרן: לא כל דבר ניתן לפתור בהתבסס על המשך של אורח החיים והמסורת הקודמת.

יורי שטרן: גם היהודים גרו בכפרים.

יורי שטרן: אבי נולד בכפר, וכשהיה לכל אחד סכום כסף, היה בונה בית או תוספת לבית, כך גרו אנשים גם במדינת ישראל – ערבים, יהודים ודרוזים.

יורי שטרן: הגענו למצב חדש שמחייב את כולנו.

יורי שטרן: לכן אמירתי היא עקרונית ואני עומד עליה, אם זאת עיר, במיוחד.

יורי שטרן: התוכנית צריכה להתבסס על פיתוח עירוני, שהוא שונה.

יורי שטרן: אני יודע שהבן שלי, ירצה או לא, לא יבנה בית חדש.

יורי שטרן: אין בירושלים מקום כזה.

יורי שטרן: אם הוא ירצה, הוא יקנה דירה בבית רב קומתי.

יורי שטרן: אני הייתי מעדיף שיקנה וילה – אין.

יורי שטרן: הרבה יותר קשה לשנות את הדברים האלה כשהם במסורת, וזה אוטוטו היה אצל כולם, אך לזה אנו מגיעים.

יורי שטרן: גם אם יתווסף עוד חלק מפארק הכרמל לישוב, אז זה לעוד כך וכך משפחות, אז עוד כמה שנים תהיה אותה בעיה.

יורי שטרן: מדובר בשינוי מהותי שחל על כולנו.

יורי שטרן: זה נכון ליהודים וערבים, אף אחד לא מסכים לקלוט את זה, אך המציאות תחייב את כולנו לקלוט את זה, ודאי כשמדובר בציבור הדרוזי.

יורי שטרן: כשיש האישורים הקודמים ותוכנית מתאר, בגדול – זה פתרון למעטים, הישובים צמודי קרקע וכל הישובים הקטנים האלה לא יוקמו יותר.

יורי שטרן: יהיו חריגים, כמו בכל דבר.

יורי שטרן: אולי בדאליה יהיה חריג, אך זה לא הכיוון היום.

נסראלדין ואליד: אך אחוז גבוה מאוד מהקרקעות של הפארק שייכים לאנשים מקומיים.

יורי שטרן: זה דיון אחר, אני לא רוצה לפתוח אותו עכשיו, גם העניין של השמירה על השטחים הירוקים הוא גזרה שחלה- -

נסראלדין ואליד: מצד אחד אתה קורא לעצור את הבנייה, לא להתפשט ולהתפרס יותר, מצד שני הקרקעות של הפארק- -

יורי שטרן: אני רוצה שלעיר הכרמל תהיה תוכנית מתאר שתכלול שכונות עירוניות, אין מנוס מזה.

יורי שטרן: אולי לא תקבלו את זה, אולי ועדת המשנה שהקמנו תבוא עם גישה אחרת, אני פה אומר את דעתי.

לביב עזאלדין חלבי: אם תיקח המסקנות האלה לא נפתור את הבעיה של מפעל הבטון.

לביב עזאלדין חלבי: אנו צריכים גם את ההמשכיות.

לביב עזאלדין חלבי: אפילו אם יאושר האישור של החריג לחמש שנים- -

יורי שטרן: ולהקים את התחלופה.

לביב עזאלדין חלבי: שהחלופה תהיה רק לחלקה עצמה בינתיים, ואחרי זה, אם יוחלט על אזור תעשייה באותו מקום, נעשה.

יורי שטרן: זה לא יכול להיות בהמלצות הוועדה, זה דבר מאוד ספציפי.

יורי שטרן: העיקר לקיים את התעסוקה הזאת ולתת למפעל להתרחב.

יורי שטרן: אחר כך העירייה תחליט אתכם, אולי להעביר מפעלים למבני תעשייה מודרניים.

יורי שטרן: כעת מה שחשוב, שתמשיכו לפעול, אך הפרספקטיבה היא לא שלך בלבד, אלא של העיר כולה.

יורי שטרן: יכול להיות שאזור התעשייה יהיה צמוד אליך, אולי להפך.

יורי שטרן: אנו לא הפורום לקבוע את זה.

יורי שטרן: אנו כן דורשים שיפסיקו להטריד אותך כל עוד אין פתרון באופק.

יורי שטרן: כשיהיה פתרון, הוא יחייב.

איוב קרא: אנו מבקשים שיפסיקו להטריד כל עוד אין פתרון.

יורי שטרן: תודה רבה, הישיבה נעולה.